
PÅ  OMSLAGET 

Forsiden:  I  artiklen  »Skab  et  stærkt  ægteskab«  (side  26) 
i  fortæller  sidste  dages  hellige  om  det,  de  har  lært  af  at  anvende 
I  evangeliets  principper  til  at  styrke  og  bevare  deres  ægteskab. 

(Foto:  Brian  K.  Kelly,  Craig  Dimond  og  Maren  Mecham). 

EXH0MBRE      ^ 


ADAN 


ET  NYT  PERSPEKTIV 

Efter  at  have  læst  »Ingen  andre  guder 
end  mig«  i  februar- udgaven  1998  af 
Uahona  (spansk),  vil  jeg  gerne  rette  en  tak 
til  bror  S.  Michael  Wilcox  for  den  artikel. 
Den  fik  mig  til  at  indse,  at  modgang  ikke 
bare  er  et  redskab,  der  lærer  os  at  vælge  det 
rette,  men  også  en  mulighed  for  at  udvikle 
guddommelige  karaktertræk.  Jeg  er  også 
taknemlig  for  den  spændende  og 
velskrevne  artikel  »Mennesket  Adam«  af 
Robert  L.  Millet  i  samme  nummer.  Jeg  følte 
Ånden,  mens  jeg  læste  de  to  artikler. 

Ældste  Navarro, 
Comayaguela-missionen  i  Honduras 

FRA  ENDE  TIL  ANDEN 

Jeg  læser  Uahona  (engelsk)  fra  ende  til 
anden  -  også  Bømestjemen.  Det  gør  dybt 
indtryk  på  mig  at  læse  om  alle  de  dejlige 
hellige  fra  hele  verden.  Jeg  føler  mig  altid 
inspireret  af  artiklerne  for  unge  og  især  af 
budskabet  fra  vores  levende  profet.  Jeg  har 
lært  at  anvende  de  principper,  som  jeg 
læser  om. 

Violeta  de  Tomas  Cereno, 

Mapandan  Ward, 

San  Fabian  Stav,  Filippinerne 


HOLD  SPROGET  VED  LIGE 

Jeg  har  periodevis  abonneret  på  O  Le 
Uahona  (samoansk)  gennem  25  år  for  at 
holde  det  sprog  ved  lige,  som  jeg  lærte  på 
min  mission.  I  dag,  hvor  Kirken  har  så  stor 
brug  for  missionærægtepar,  mener  jeg,  at  vi 
bør  lære  og  værne  om  vores  sprogkund- 
skaber. En  fremragende  måde  at  gøre  det 
på,  er  ved  at  abonnere  på  og  læse  en  af  Det 
Internationale  Tidsskrifts  mange  sprogud- 
gaver. Mange  mennesker  er  ikke  klar  over, 
at  de  kan  modtage  enhver  af  sprogudga- 
verne -  uanset  hvor  de  bor. 

Vores  grenspræsident  her  i  Uppsala  i 
Sverige  fortalte  os,  at  vi  skal  øge  antallet  af 
abonnenter  på  Nordstjårnan  (svensk)  for  at 
bevare  det  som  et  månedligt  tidsskrift.  Han 
sagde:  »Vi  har  brug  for  at  høre  profetens 
ord,  så  vi  vil  bede  jer  alle  overveje  at  tegne 
et  gaveabonnement.«  Jeg  blev  så  rørt,  at 
jeg  straks  gav  ham  penge  til  et  gaveabon- 
nement, og  det  samme  gjorde  mange  andre 
medlemmer  i  grenen  og  staven. 

Paul  Cox, 
Uppsala  Gren, 
Stockholm  Stav  i  Sverige 


Paul  Cox 

Værn  om  Guds 
skaberværk      i,-™* 

"Z^Z^l!^... -    ^^^™^"^^^g|^^ST| 

*           -        i 

"■■"-■*■•——'         ........ 

Redaktørens  bemærkning:  Du  kan  læse  mere 
om  Paul  Cox  og  hans  virke  i  Samoa,  Sverige  og 
andre  egne  af  verden  i  artiklen  »Paul  Cox  - 
Værn  om  Guds  skaberværk,«  side  32  i  dette 
nummer. 

BUDSKAB  FRA  DET  FØRSTE  PRÆSIDENTSKAB 


Inspirerende 
Tanker 


Præsident  Gordon  B.  Hinckley 

VIDNESBYRD 


»Hvor  er  vi  dog  velsignede  at  have  del  i  det  vidunderlige  værk,  som  vi 
kalder  Jesu  Kristi  evangelium,  denne  frelsesplan,  dette  program,  som 
medfører  aktivitet  og  vækst  og  større  forståelse  af  de  evige  anliggender,  som 
hører  vor  Fader  til.  Vi  er  rigt  velsignede.  Hvor  bør  vi  dog  være  taknemlige. 
Jeg  ved,  at  ligesom  jeg  kan  bære  vidnesbyrd  om  disse  ting,  kan  I  også  gøre 
det,  for  I  har  lige  så  stor  ret  som  jeg  til  at  have  et  vidnesbyrd  om  dette 
guddommelige  værk.  Og  lige  så  sikkert  som  jeg  har  et  vidnesbyrd,  kan  også 
I  få  det,  hvis  I  ikke  allerede  har  et.  Hvis  I  vil  læse  Herrens  ord,  hvis  I  vil  over- 
veje Herrens  ord,  hvis  I  vil  bede  angående  Herrens  ord,  hvis  I  vil  tjene  i 
Herrens  værk,  vil  I  få  en  stærk  og  sikker  overbevisning  om  sandheden  af 
dette,  hans  værk.«1 


»Hvis  I  vil  læse  Herrens 

ord,  hvis  i  vil  overveje 

Herrens  ord,  hvis  I  vil 

bede  angående  Herrens 

ord,  hvis  I  vil  tjene  i 
Herrens  værk,  vil  I  få  en 
stærk  og  sikker  overbe- 
visning om  sandheden 
af  dette,  hans  værk.« 

TROSKAB  MOD  KIRKEN 

»Vær  tro  mod  Kirken.  Stå  fast  ved  jeres  tro  på  den.  Forsvar  den.  Tal  ikke 
ondt  om  den.  Det  er  Guds  værk.  Den,  der  latterliggør  eller  håner  den, 
krænker  ham,  hvis  Kirke  det  er.  Den  bærer  vor  Herre  Jesu  Kristi  hellige  navn. 

Den  er  som  en  vidunderlig  mor 
for  os  alle,  i  hvis  arme  vi  finder  ly, 
varme,  trøst  og  tryghed. 

Hvem  er  for  Herrens  sag? 
Nu  vil  det  vise  sig. 
Vi  spørger  uden  frygt 
Hvem  er  for  Herrens  sag? 
(»Hvem  er  for  Herrens  sag?«  Salmer 
og  sange,  nr.  173). 

I  kan  ikke  være  ligegyldige  over 
for  denne  store  sag.  I  har  taget  imod 
den.  I  har  indgået  hellige  pagter. 
Uanset  hvad  I  gør  i  fremtiden  med 
den  kundskab,  som  I  opnår  gennem 
jeres  verdslige  studier,  kan  I  ikke 
flygte  fra  de  forpligtelser  under 
pagten,  som  I  påtog  jer,  da  I  blev 
døbt,  og  som  I  har  fornyet  hver  gang, 
I  har  modtaget  Herrens  nadver.«2 

DET  MELKISEDEKSKE 
PRÆSTEDØMMES  MAGT 

»Det  er  ikke  en  ubetydelig  ting 
at  modtage  Det  Melkisedekske 
Præstedømme,  som  blev  gengivet  til 
profeten  Joseph  Smith  og  Oliver 
Cowdery  af  Peter,  Jakob  og  Johannes. 
Det  er  det  præstedømme,  som 
Kirken  ledes  med.  Det  er  det  præste- 
dømme, hvormed  I  salver  de  syge  i 
Herrens  navn.  Det  er  det  præste- 
dømme, hvormed  I  velsigner.  Det  er 
det  præstedømme,  hvormed  I  taler  i 


Herrens  navn.  Tag  det  ikke  for  givet. 
Tag  det  aldrig  for  givet.  Værn  altid 
om  det.  Lev  værdigt  til  det  på  enhver 
måde.«3 

FAMILIEFORHOLD 

»Ifølge  himlens  store  plan  vandrer 
mand  og  hustru  side  om  side  som 
partnere,  ingen  af  dem  er  foran  den 
anden,  men  som  datter  og  søn  af 
Gud  går  de  side  om  side.  Lad  jeres 
familier  være  familier,  hvori  der 
hersker  kærlighed,  fred  og  lykke. 
Saml  jeres  børn  omkring  jer,  og  hold 
familieaften,  undervis  jeres  børn  i 
Herrens  veje,  læs  for  dem  fra  skrif- 
terne, og  lad  dem  lære  det  evige 
evangeliums  storslåede  sandheder  at 
kende,  som  de  kommer  til  udtryk  i 
den  Almægtiges  ord.«4 

TILLID  TIL  UNGDOMMEN 

»I  er  vidunderlige.  Jeg  tror,  at  I  er 
den  bedste  generation,  som  vi 
nogensinde  har  haft  i  denne  Kirke. 
Vi  har  aldrig  haft  en  generation  så 
god  som  jeres.  Jeg  har  stor  tillid  til 
jer.  Jeg  tror,  at  I  kan  udrette  alt, 
hvad  I  sætter  jer  for.  Det  tror  jeg  på 
af  hele  mit  hjerte.  Og  I  kan  opnå, 
hvad  som  helst  I  sætter  jer  for  at 
opnå.  Det  er  en  stor  og  vanskelig 
verden,  som  venter  jer  derude.  Den 
er  fuld  af  fælder  af  alle  salgs,  fælder, 
der  vil  trække  jer  ned.  Men  hvis  I 

STJERNEN 

har  jeres  blik  rettet  mod  evangeliet, 
vil  I  ikke  blive  trukket  ned,  og  I  vil 
klare  jer  smilende  igennem  det  hele 

på  bedste  vis.«5 

DYD 

»Der  findes  ingen  erstatning  for 
dyd.  Hold  jeres  tanker  dydige.  Hæv 
jer  over  alt  det  smuds,  som  findes  i 
verden  omkring  jer,  og  stå  fast  ved 
styrke  og  dyd.  Det  kan  lade  sig  gøre, 
og  det  vil  give  jer  et  lykkeligere  liv. 
Må  Gud  velsigne  jer  til  at  værdsætte, 
udvikle  og  holde  fast  ved  denne  stor- 
slåede gave,  den  personlige  dyd.«6 

MORALSK  RETLINETHED 

»Jeg  vil  opfordre  jer,  mine  kære 
venner,  til  at  gøre  jer  til  talsmænd  for 
moral  i  en  verden,  hvorfra  smuds, 
vulgaritet  og  pornografi  og  alle  deres 
medfølgende  onder  skyller  ind  over 
os.  Ingen  af  os  kan  tillade  sig  at 
beskæftige  sig  med  det  bras.  Ingen  af 
os,  hverken  I  eller  jeg,  kan  beskæftige 
sig  med  sådanne  ting  som  umoralske 
videofilm,  vulgære  tv-programmer, 
dårlige  film,  slibrige  blade,  de 
såkaldte  90-numre  eller  alt  det  juks, 
der  kan  findes  på  Internettet.  Sky 
dem  som  pesten,  for  de  er  en  alvorlig 
og  dødsensfarlig  sygdom. 

Støt  kampen  mod  narkotika. 
Brugen  af  dem  blandt  unge  menne- 
sker er  fordoblet  i  løbet  af  de  sidste 

fire  år.  Hvor  er  vi  på  vej  hen?  Liv 
knuses,  karrierer  tilintetgøres  og  den 
næste  generation  skades,  i  nogle 
tilfælde  uopretteligt,  når  unge 
mennesker  kaster  sig  over  narkotika 
og  bliver  afhængige. 

I  kan  være  med  til  at  hindre,  at 
en  dreng  eller  pige  træffer  en  tåbelig 
beslutning.  Jeres  interesse,  jeres 
omsorg  og  jeres  stemme  kan  bogsta- 
veligt betyde  forskellen  mellem  liv 
og  død. 

Stå  for  hæderlighed  i  jeres  forret- 
ninger, i  jeres  erhverv,  i  jeres  hjem  og 
i  det  samfund,  som  I  er  en  del  af. 

Lad  mig  atter  sige,  at  det  ikke  er 
nok  at  trække  sig  tilbage  til  sit  eget 
lille  hjørne  og  dyrke  sine   egne 
interesser.  Der  er  brug  for  jeres 


»Saml  jeres  børn  omkring  jer  og  hold  familieaften,  undervis  jeres  børn 
i  Herrens  veje,  læs  for  dem  fra  skrifterne,  og  lad  dem  lære 
det  evige  evangeliums  storslåede  sandheder  at 
kende,  som  de  kommer  til  udtryk  i  den 
Almægtiges  ord.« 


FOTO:  JERRY  GARNS 


»I  (missionærer)  ...  tilbyder  (folk)  en  bedre  levevis  for  dem  selv  og 
deres  familier  ...  I  kan  tilbyde  Herrens  hus'  store  velsignelser  til  enhver 
mand  og  kvinde,  der  lever  værdigt  til  at  indtræde  i  Guds  hus.« 


stærke  røst.  Tyngden  af  jeres  holdning 
vil  måske  være  nok  til  at  vippe 
vægten  til  fordel  for  sandhedens 
sag.«7 

JOSEPH  SMITH 

»Jeg  vidste  ikke  meget  om  Joseph 
Smith,  da  jeg  var  12,  men  jeg  havde 
en  særlig  følelse  i  hjertet.  Siden  da 
har  jeg  lært  Joseph  Smith  at  kende. 
Jeg  har  læst  om  hans  oplevelser.  Jeg 
har  læst  hans  vidnesbyrd.  Jeg  har 
læst  Mormons  Bog.  Jeg  har  set  denne 
fantastiske  Kirkes  organisation.  Jeg 
har  set  præstedømmets  magt.  Og  jeg 


mener,  at  jeg  kender  Joseph  Smith. 
>Stor  er  hans  vælde,  hans  præstedom 
varigt,  evigt  og  altid  han  nøglerne 
har<  (»Priser  profeten,«  Salmer  og 
sange,  nr.  17).  Han  er  Guds  profet, 
som  forestod  evangeliets  gengivelse  i 
tidernes  fyldes  uddeling.  Hvis  vi  bare 
kan  forstå  det,  vil  vi  vide,  at  dette 
virkelig  er  Guds  værk.«8 

MISSIONERING 

»Jeg  håber,  at  enhver  ung  mand 
har  et  ønske  om  at  drage  ud  og 
forkynde  evangeliet  for  verdens 
mennesker,  uanset  hvor  han  kaldes 


til  at  rejse  hen,  og  at  han  forbereder 
sig  allerede  nu  ved  at  spare  penge  op 
og  lære  evangeliets  principper  at 
kende,  så  han  kan  formidle  dem 
videre  til  andre.  Hvis  nogen  tvivler 
på  guddommeligheden  af  dette  værk, 
behøver  vedkommende  bare  se  på 
det  mirakel,  der  udspiller  sig.«9 

HVAD  KIRKENS  MISSIONÆRER  KAN 
TILBYDE 

»I ...  tilbyder  dem  en  bedre  levevis 
for  dem  og  deres  familier.  (I  tilbyder) 
enhver  gift  mand  den  erkendelse,  at 
den  største  skat,  han  har,  er  den 
kvinde,  som  han  er  gift  med,  og  (I 
tilbyder)  enhver  (gift)  kvinde  erken- 
delsen af,  (hvad  hun  har)  at  tilbyde 
sin  elskede  mand,  og  at  deres  børn 

skal  elskes  og  plejes  og  velsignes  og 
opdrages  i  Herrens  veje.  Hele  dette 
lands  holdning  ville  ændre  sig,  hvis 
der  herskede  større  respekt  og 
kærlighed  i  folks  hjem,  og  det  er  det, 
som  I  har  at  tilbyde.  I  har  Herrens 
hus'  store  velsignelser  at  tilbyde 
enhver  mand  og  kvinde,  der  lever 
værdigt  til  at  indtræde  i  Guds  hus  og 
blive  viet  med  en  pagt,  som  tiden 
ikke  kan  tilintetgøre,  og  døden  ikke 
kan  bryde.  Livet  er  evigt,  og  det  er 
den  største  velsignelse,  som  I  kan 
tilbyde.«10 

GIV  NYOMVENDTE  ET  ANSVAR 

»Enhver  nyomvendt,  som 
kommer  ind  i  denne  Kirke,  bør 
straks  tildeles  et  ansvar.  Det  kan 
være  nok  så  lille,  men  det  vil  betyde 
meget  for  vedkommende  ...  Jeg 
begriber  ikke,  at  nyomvendte  ikke 
gives  mere  ansvar,  så  snart  de 
kommer  ind  i  Kirken.  Der  er  en 
tendens  til  at  sige:  >De  ved  ikke  nok 
endnu. <  Giv  dem  dog  en  chance. 
Tænk  på,  hvilke  chancer  Herren  har 
givet  jer.  Giv  dem  noget  at  lave, 
uanset  hvor  lidt  det  sa  end  er,  noget 
konkret,  som  vil  give  dem  vækst.  Et 
vidnesbyrd  er  som  en  arm:  Det 
bliver  tærkere,  når  man  bruger  det. 
Hvis  man  lægger  armen  i  en  slynge, 
visner  den  bort  og  bliver  svag  og 
ubrugelig.  I  kan  ikke  hjælpe  folk  til 


at  udvikle  sig  i  Kirken,  medmindre  I 
giver  dem  ansvar.«11 

KIRKENS  MIDLER 

»Økonomisk  set  er  Kirken  i  fin 
form.  Den  vished  skal  I  have  ...  Jeg 
kunne  næsten  græde,  sådan  har  jeg 
det  nogen  gange,  når  jeg  ser,  hvor 
trofast  vores  medlemmer  betaler  deres 
tiende  og  offerydelser  ...  Kirkens 
midler  er  hellige  og  skal  røgtes  godt, 
for  de  repræsenterer  både  enkens 
skærv  og  den  rige  mands  gave.  Vi 
stræber  efter  at  være  varsomme,  kloge, 
fornuftige  og  sparsommelige,  og 
forhåbentlig  også  inspirerede.  Men  det 
er  kun  muligt,  fordi  medlemmerne 
trofast  betaler  tiende  og  offerydelser.«12 

HELLIGHOLDELSE  AF  SABBATTEN 

»Der  er  ingen  grund  til,  at  folk 
skal  handle  og  vanhellige  sabbatten 
ved  at  købe  ind  om  søndagen.  Det  er 
ikke  tiden  til  at  købe  ind  ...  I  mister 
ikke  noget  ved  at  handle  på  andre 
dage  og  afholde  jer  fra  det  om 
søndagen.  Lad  det  være  en  dag,  hvor 
vi  mediterer,  læser  i  skrifterne,  taler 
med  familien  og  tænker  på  det,  der 
hører  Gud  til.  Hvis  I  vil  gøre  det,  vil 
I  blive  velsignet.«13  □ 

NOTER 

1.  Fireside  ved  genindvielsen  af  Hyde 
Park  Chapel  i  London  i  England,  den  27. 
august  1995. 


2.  Møde  på  Brigham  Young  University 
i  Provo  i  Utah,  den  17.  september  1996. 

3.  Stavskonference  i  Salt  Lake  Sugar 
House  Stav,  den  5.  januar  1997. 

4.  Fireside  i  Buenos  Aires  i  Argentina, 
den  12.  november  1996. 

5.  Ungdomsmøde  i  Washington  D.C., 
den  1.  december  1995. 

6.  Missionærmøde  i  Salt  Lake  City  i 
Utah,  den  18.  december  1995. 

7.  Møde  på  BYU  i  Provo  i  Utah,  den 
17.  september  1996. 

8.  Fireside  i  Lima  i  Peru,  den  9. 
november  1996. 

9.  Nadvermøde  i  Promontory  Gren, 
Tremonton  Syd  Stav  i  Utah,  den  15. 
oktober  1995. 

10.  Missionærmøde  i  San  Salvador  i  El 
Salvador,  den  23.  januar  1997. 

1 1 .  Præstedømmets  lederskabsmøde 
ved  regionalkonferencen  for  gifte  stude- 
rende på  BYU  i  Provo  i  Utah,  den  10. 
februar  1996. 

12.  Præstedømmets  lederskabsmøde 
ved  regionalkonferencen  i  Charlotte  i 
North  Carolina,  den  24.  februar  1996. 

13.  Regionalkonference  i  South  Jordan 
i  Utah,  den  2.  marts  1997. 


FORSLAG  TIL  SAMTALEEMNER 
FOR  HJEMMELÆRERNE 

1.  »Og  hvad  de  taler,  drevet  af 
den  Helligånd,  skal  anses  som  hellig 
skrift,  skal  være  Herrens  vilje,  skal 
være  Herrens  sind,  skal  være 
Herrens  ord,  Herrens  røst  og  Guds 
kraft  til  saliggørelse«  (L&P  68:4). 

2.  Udvælg  under  bøn  de  udta- 
lelser, som  vil  styrke  og  velsigne  de 
enkeltpersoner  og  familier,  som  I  er 
hjemmelærere  for. 

Da  jeg  ankom  til  Chiclayo -missionen  i  Peru,  var 
mit  eneste  ønske  at  være  lydig  og  arbejde 
ihærdigt  for  at  finde  dem,  der  ville  tage  imod 
evangeliet.  Hver  morgen  knælede  min  kammerat  og  jeg 
ned  og  bad  om  hjælp  til  at  finde  dem,  der  søgte  Frelseren. 
Ofte  blev  vores  bønner  besvaret. 

Da  jeg  var  18  måneder  inde  i  min  mission,  blev  jeg 
forflyttet  til  Los  Proceres  Ward  i  El  Dorado  Stav  i 
Chiclayo  i  Peru.  Min  kammerat  og  jeg  begyndte  at 
arbejde  på  samme  måde,  som  han  og  hans  tidligere 
kammerat  havde  gjort.  En  morgen,  da  vi  skulle  af  sted, 
opdagede  vi,  at  vi  ikke  havde  nogen  aftaler,  så  vi  beslut- 
tede at  samle  henvisninger  fra  medlemmerne. 

På  vej  ud  til  et  medlems  hus  kom  vi  forbi  en  bestemt 
gade,  og  jeg  fik  en  helt  speciel  fornemmelse.  Jeg  blev  klar 
over,  at  Herren  ønskede,  at  vi  skulle  banke  på  døre  i  den 


gade.  Jeg  fortalte  min  kammerat,  hvad  jeg  følte,  og  fore- 
slog, at  vi  skulle  banke  på  døre  her.  Det  gik  han  med  til. 

Vi  bankede  på  de  første  tre  døre  på  vejen  -  og  blev 
afvist  alle  tre  steder.  Det  tog  i  den  grad  modet  fra  min 
kammerat,  så  han  ville  have,  at  vi  skulle  gå  tilbage  til 
vores  oprindelige  plan  og  fa  henvisninger  fra  medlem- 
merne. Da  jeg  så,  hvordan  han  havde  det,  gik  jeg  med  til 
det,  men  jeg  kunne  ikke  fornægte  den  følelse,  som  jeg 
havde  haft. 

Senere  den  måned  blev  min  kammerat  flyttet,  og 
ældste  Meyhuay  skulle  nu  arbejde  sammen  med  mig.  Den 
første  aften  hjalp  jeg  ham  med  at  få  pakket  ud,  men  tidligt 
næste  morgen  tog  jeg  ham  med  hen  til  den  gade,  hvor  jeg 
havde  fået  den  helt  specielle  følelse.  Jeg  fortalte  ham  om 
min  følelse,  og  han  lovede  at  hjælpe  mig  med  at  banke  på 
samtlige  døre  i  gaden. 


KJ 

et  af  Anden 


Ronal  Navarro  Gutiérrez 

ILLUSTRERET  AF  MARK  R.  OMER  '     .,.-'    - 


Og  så  gik  vi  i  gang.  Som  sidst  afviste  folk  i  de  første  par 
huse  os.  Men  vi  var  fast  besluttet  på  at  holde  ud  til  enden. 
Og  så  nåede  vi  frem  til  familien  Quesada  Zeritas  hus. 
Kvinden,  som  lukkede  op,  bød  os  inden  for,  og  vi  under- 
viste hende  i  den  første  lektion.  Den  rørte  hende  dybt.  Vi 
vendte  tilbage  to  dage  senere  for  at  træffe  hendes  mand. 
Han  indvilligede  også  i  at  høre  på  os,  og  så  underviste  vi 
dem  igen.  Denne  gang  var  hele  familien  samlet. 

Nu  begyndte  en  vidunderlig  oplevelse.  Som  tiden  gik  fik 
flere  af  familierne  i  gaden  lyst  til  at  høre  på  os.  For  at  kunne 
undervise  dem  alle  måtte  vi  sætte  bænke  op  ude  på  gaden 
og  vise  vores  film  udendørs.  Da  vi  talte  til  den  store  forsam- 
ling, som  var  kommet  for  at  høre  vores  budskab,  følte  vi  os 
som  de  gamle  apostle.  Det  var  en  stor  glæde  for  os. 

Det  var  spændende  at  tage  til  kirke.  Vi  måtte  praje  fire- 
fem  taxier  for  at  få  alle  kørt  hen  til  kirkebygningen,  og 


folkene  fra  denne  gade  fyldte  fire  bænke  i  kirken.  I  de  tre 
måneder,  hvor  min  kammerat  og  jeg  arbejdede  sammen, 
døbte  vi  omkring  50  mennesker.  Deres  navne  står 
nedfældet  i  min  dagbog  og  i  mit  hjerte. 

Jeg  har  siden  hørt,  at  den  gade,  som  vi  kaldte 
»Mormongaden,«  nu  hører  til  en  ny  kirkeenhed.  De  fami- 
lier, vi  døbte,  er  stadig  aktive  i  Kirken,  og  det  fylder  mig 
med  stor  glæde. 

Nu  hvor  jeg  har  fuldført  min  mission  og  er  vendt 
tilbage  til  mit  hjem  i  Ica  i  Peru,  støder  jeg  stadig  på 
udfordringer.  Men  den  oplevelse,  som  jeg  havde  i  missi- 
onsmarken,  giver  mig  styrke.  På  min  mission  har  jeg  lært 
at  lytte  til  Herren.  Jeg  har  lært,  at  når  jeg,  som  Nephi, 
søger  at  gøre  Herrens  vilje,  kan  jeg  tilskyndes  af  Ånden, 
»thi  jeg  vidste  ikke  på  forhånd,  hvad  jeg  skulle  gøre« 
(1  Nephi  4:6).  □ 

Richard  M.  Romney 

FOTO:  FORFATTEREN 

I  Frankrigs  hovedstad  Paris  giver  unge 
sidste  dages  hellige  det  gamle  kæle- 
navn en  ny  betydning. 

l  olk  er  ikke  de  eneste,  der  kan  have  kælenavne. 

i 

Der  er  også  flere  byer,  som  har  det.  Chicago 
L  kaldes  for  eksempel  Windy  City  (Den  vind- 
blæste by),  New  York  kaldes  tit  Big  Apple  (Det  store 
æble) ,  og  nogen  kalder  Rom  for  Den  evige  stad. 

Paris'  kælenavn  er  Lysenes  By.  Ifølge  en  overleve' 
ring  var  der  omkring  Paris,  som  dengang  var  en 
befæstet  by,  opsat  fakler  rundt  om  på  fæstningsvær- 
kets mure  og  langs  de  veje,  der  førte  til  dens  porte. 
Disse  velkomstblus  jog  mørket  på  flugt  og  lod  de  vejfa- 
rende vide,  at  de  nu  var  på  vej  i  sikkerhed.  Gennem 
århundrederne  er  Lysenes  By  også  blevet  en  henvis- 
ning til  den  rolle  Paris  har  spillet  som  kultur-  og 
uddannelsescentrum.  I  dag  siger  nogle,  at  kælenavnet 
henviser  til  de  projektører,  der  oplyser  byens  smukke 
palæer  og  monumenter  om  natten. 

I  århundreder  har  Paris  været  et  lys  for  dem,  der 
søgte  uddannelse  og  kulturel  oplysning.  For  de  unge 
sidste  dages  hellige,  der  bor  her,  som  f.eks.  Peter 
Caplain,  Francine  Petelo  og  Loic  Gomes,  er  Paris  også 
en  by,  hvor  man  kan  finde  den  evangeliske  sandheds 
lys.  /  Baggrunden:  Triumfbuen,  et  berømt  parisisk 
vartegn,  som  står  i  den  vestlige  ende  af  den  berømte 
Champs  Elysées. 


NY  BETYDNING 

De  unge  sidste  dages  hellige,  som  bor  i  Paris,  har 
givet  navnet  en  ny  betydning.  Efterhånden  som  de  lærer 
sandheden  at  kende  og  efterlever  den,  bliver  de  selv  lys 
i  Lysenes  By,  et  strålende  eksempel,  som  de  oprigtige 
kan  se  og  følge.  Det  lys  er  hovedtemaet  for  en  samtale, 
da  en  gruppe  unge  mænd,  en  ung  kvinde  og  nogle 
voksne  ledere  fra  Paris'  Stav  mødes  ved  Triumfbuen  en 
blæsende  morgen  for  at  spadsere  ud  til  Eiffeltårnet.  De 
taler  om  Det  Aronske  Præstedømme,  om  de  velsig- 
nelser, som  en  ung  kvinde  kan  opnå  fra  evangeliet,  og 
om  den  rolle,  som  unge  franskmænd  må  spille  for  at 
hjælpe  andre  til  at  finde  vejen,  sandheden  og  lyset. 

»Det  er  et  stort  ansvar  at  bære  Det  Aronske 
Præstedømme,«  siger  Peter  Caplain  på  18.  »Det 
betyder,  at  man  allerede  har  lovet  at  holde  alle  budene. 
Man  har  sagt  ja  til  at  være  et  godt  eksempel  og  handle 
i  Guds  navn,  hvad  enten  man  er  præst  og  udfører  en 
dåb,  eller  diakon  og  omdeler  nadverens  brød  og  vand.« 

ET  FÆLLES  MÅL 

Paris  er  en  storby  med  millioner  af  indbyggere. 
»Men  selv  i  en  stor  by  som  denne,«  forklarer  Peter, 
»kan  vi  udrette  noget,  fordi  vi  bærer  Det  Aronske 
Præstedømme.  Som  brødre  har  vi  et  fælles  mål, 
nemlig  at  udvikle  os  åndeligt  og  opnå  evig  frelse.« 

Men  det  er  ikke  alt.  »Vi  har  et  ansvar  for  at  tjene 
andre,«  forklarer  Guillaume  Gaba  på  15.  »Vi  skal  gøre 
det,  som  Jesus  Kristus  ville  have  gjort.  Når  jeg  gør 
noget  godt  for  andre,  føler  jeg  mig  godt  tilpas.  Det 
giver  mig  hver  gang  et  ønske  om  at  gøre  det  igen,  så 
jeg  kan  opleve  den  samme  følelse  igen  og  igen.  Det  er 
vidunderligt  at  være  lykkelig  indeni.« 


Elvin  N.  Soni  på  18  er  helt  enig.  »At  modtage  Det 
Aronske  Præstedømme  er  at  modtage  Herrens  kraft 

og  magten  til  at  handle  i  hans 
navn.  Han  har  sat  os  her  på 
jorden,  så  vi  kan  tjene  andre.« 
Og  det,  siger  Elvin,  omfatter 
både  verdslige  og  åndelige 
forpligtelser.  »Man  sørger  for, 
^^  at  nadveren  er  forberedt  og 
bliver  korrekt  omdelt.  Man 
sikrer  sig,  at  kirkebygningen  er 
helt  ren,  og  man  forsøger  at 
hjælpe  alle  til  at  være  ærbødige.  Man  byder  alle  nye 
velkommen  til  Kirken  uden  at  afvise  nogen.  Man 
stræber  efter  at  lade  enhver  vide,  at  vedkommende  har 
betydning  som  søn  eller  datter  af  Gud.  Man  sørger 
godt  for  alle  i  Kirken  og  hjælper  dem  alle  og  opmun- 
trer alle  til  at  tage  sig  godt  af  hinanden.« 


./ 

mindre  aktivt  medlem  må  lærerne  og  præsterne 
hjælpe  en  del  til.  »Præstedømmet  er  ikke  bare  noget, 
vi  taler  om,«  tilføjer  Loic.  »Det  er  en  del  af  vores  liv.« 
Og  det  betyder  også,  at  man  gør  en  stor  indsats  for 
at  nå  ud  til  den  ene  diakon,  som  ikke  overværer 
møderne.  »Han  kom  engang.  Jeg  ved  ikke,  hvad  der  er 
sket,«  forklarer  Loic.  »Vi  skriver  breve  og  besøger  ham 
og  lader  ham  vide,  at  vi  tænker  på  ham.  Vi  håber,  at 
han  snart  vender  tilbage  til  os.« 

GUDS  DØTRE 

Francine  Petelo  på  18,  der  er  laurbærpige  i 
Antony  Ward,  lytter  til  de  unge  mænd  og  smiler.  »Man 
kan  mærke,  at  de  har  Guds  kraft  i  sig,«  siger  hun.  »Og 


ÆGTE  BRØDRE 

Marceau  Laval  på  12,  der  har  været  diakon  i  St. 
Ouen  Ward  i  syv  måneder,  forklarer  om  nogle  andre  af 
Det  Aronske  Præstedømmes  pligter:  »I  vores  ward  har 
vi  ansvaret  for  at  byde  folk  velkommen  til  kirken  om 
søndagen.  Vi  er  biskoppens  budbringere  og  bør  være 
parate  til  at  gøre  alt,  hvad  han  beder  os  om.  Vi  hjælper 
sekretærerne  med  at  tælle  tilstedeværelse,  og  vi  besøger 
dem,  der  ikke  har  været  tilstede,  for  at  se  om  de  er  syge 
eller  har  problemer,  for  at  fortælle  dem  om  aktiviteter 
og  for  at  opmuntre  dem  til  at  komme  næste  gang.« 

Loic  Gomes  på  13  er  kvorumspræsident  for  diako- 
nerne i  Antony  Ward.  Han  siger,  at  det  han  holder  af 
ved  Det  Aronske  Præstedømme  er,  at  »vi  er  ægte 
brødre«. 

»Vi  hjælper  hinanden,«  forklarer  han.  »Hvis  en  af 
os  har  problemer,  kommer  de  andre  ham  til  hjælp.«  I 
et  diakonkvorum  med  kun  to  aktive  medlemmer  og  et 


det  betyder  noget  i  deres  liv.  De  opfører  sig  ikke  som 
andre  unge  mænd.  De  har  højere  standarder.« 

Og  hvad  med  de  unge  piger  i  wardet? 
»Vi  er  Guds  døtre,«  fortsætter  Francine. 
»Den  kundskab  præger  ens  synspunkter 
og  forståelse.  Vi  har  også  del  i  præste- 
dømmets velsignelser.  Det  betyder  meget 
at  have  præstedømmet  i  sin  familie.  At 
blive  viet  i  templet  med  præstedømmets 
magt  er  et  af  mine  største  mål.« 

Martine  Petelo  er  Francines  store- 
søster. Hun  er  samtidig  wardets  præsi- 
dentinde  for  Unge  Piger. 

»Mange  af  de  unge  her  har  ikke  familier,  som  støtter 
dem,  familier,  som  tager  dem  med  i  kirke,«  siger 
Martine.  »Men  de  kommer  alligevel.  De  må  gøre  meget 
selv.  De  har  lært  at  stå  ved  deres  vidnesbyrd.  De  elsker 
Kirken.  De  kommer  altid  til  stavskonferencer  og 
ungdomskonferencer.  De  er  altid  meget  begejstrede.  De 
finder  selv  på  aktiviteter,  som  de  så  planlægger.  De  skal 
ikke  altid  underholdes,  de  kan  sørge  for  sig  selv.  Og  de 


forbliver  stærke,  selv  her  i  Paris,  hvor  der  er  så  mange 
fristelser.« 


FIND  LYSET 

Kort  sagt  må  man  lære  at  sky 
syndens  skygger,  selv  her  i  Lysenes  By. 
For  dem,  der  gør  det,  er  evangeliets  lys 
I  /É|  klart  og  varmt  og  indbydende.  Ligesom 
faklerne  på  det  gamle  Paris'  mure  jager 
det  mørket  væk  og  viser  dig,  at  du 
befinder  dig  i  sikkerhed,  der  hvor  de 
rene  af  hjertet  bor. 
Og  det  sted  har  også  et  navn.  Det  kaldes  Zion.  □ 

Elvin  N.  Soni,  yderst  til  højre,  og  Guillaume  Gaba  og 
Marceau  Laval,  til  venstre,  som  her  står  foran 
Eiffeltårnet,  nyder  broderskabet  i  Det  Aronske 
Præstedømme.  /  baggrunden:  Springvandene  på 
Concorde-pladsen  i  den  østlige  ende  af  Champs  Elysées. 
Indsat:  En  af  de  mange  broer,  som  krydser  Seinen,  der 
flyder  gennem  Paris. 

DU  MA  IKKE 


VIDNE  FALSK  MOD 

DIN  NÆ  STE  « 


Robert  J.  Matthews 

Lydighed  mod  det  niende 
bud  frigør  os  fra  frygt, 
usikkerhed,  tvivl,  pinsel  og 
den  fordømmelse,  som  er 
bedragets  frugter. 

Den  unge  mand  havde 
haft  jobbet  i  lidt  mere 
end  et  år.  Han  håbede, 
at  hans  deltidsjob 
under  en  af  organisationens  mest 
indflydelsesrige  afdelingsledere  kunne 
udvikle  sig  til  et  spændende  og  godt 
fuldtidsjob. 

Men  så  en  dag,  da  den  unge  mand 
og  hans  afdelingsleder  skulle  mødes 
med  deres  direktør,  forsvandt  den 
unge  mands  tillid  til  afdelingslederen. 


Falske  vidnesbyrd  kan  antage 
mange  former.  I  20  år  vedblev 
Josefs  brødre  med  at  lyve  og 
dække  over  sandheden  og  fik 
derved  deres  far  Jakob  til  at  tro, 
at  hans  søn  var  død. 


Direktøren  kritiserede  en  rapport, 
som  den  unge  mand  havde  affattet, 
og  afdelingslederen,  der  havde 
gennemgået  rapporten  og  ændret 
det  omtalte  afsnit,  sad  tavs  og  kom 
ham  ikke  til  hjælp. 

»Men  det  punkt  behandlede  jeg 
jo  i  min  oprindelige  rapport,«  sagde 
den  unge  mand  og  vendte  sig  mod 
sin  afdelingsleder.  Afdelingslederen 
svarede:  »Jeg  kan  ikke  huske,  at  jeg 
har  læst  noget  om  det.« 

Den  unge  mand  var  sikker  på,  at 
han  havde  skrevet  det.  Senere  den 
dag,  da  afdelingslederen  var  gået,  gik 
den  unge  mand  hen  til  det  arkiv, 
hvor  alle  afdelingens  rapporter  blev 
opbevaret.  Alle  rapporterne  lå  på 
deres  rette  plads,  bortset  fra  den 
omtalte  rapport.  Den  var  væk. 

Fra  den  dag  lærte  den  unge  mand 
at  gemme  en  kopi  af  alt,  hvad  han 
skrev.  Han  samarbejdede  med  sin 
afdelingsleder,  som  jobbet  krævede, 
men  da  han  blev  tilbudt  en  mindre 
betydningsfuld    stilling    under    en 

anden  afdelingsleder,  som  han  vidste 
var  en  hæderlig  mand,  tog  han  imod 
den.  Hans  liv  var  blevet  påvirket  af 
en,  der  havde  vidnet  falsk. 

»Du  må  ikke  vidne  falsk  mod  din 
næste«  (2  Mos  20:16)  er  det  niende 
af  de  ti  bud,  som  Moses  fik  til  at  lede 
og  velsigne  israelitterne  med.  Men 
dets  rækkefølge  på  listen  betyder 
ikke,  at  det  har  mindre  betydning 
end  nogle  af  de  andre  bud.  Fred, 
lykke,  tryghed,  tillid  og  ro  bringes  i 
fare,  når  man  tilsidesætter  dette  bud. 

Dette  bud  kan  overtrædes  ved 
noget  så  enkelt  som  ved  vores  dårlige 
eksempel  at  lære  vore  børn,  at  det  er  i 
orden  at  dække  over  sandheden,  hvis 
man  ikke  risikerer  at  blive  afsløret. 
Men  konsekvenserne  kan  være  så 
uhyggelige  som  at  få  en  uskyldig  dømt 
for  forbrydelser,  som  han  eller  hun 
ikke  har  begået.  Men  det  at  vidne 
falsk  -  hvoraf  løgn  kun  er  en  lille  del  - 
underminerer  sjælen  og  æder  de 
tillidsbånd  bort,  som  er  nødvendige 
for  at  knytte  et  samfund  sammen. 


AF  KÆRLIGHED  TIL  GUD  OG 
HANS  BØRN 

Der  er  to  grupper  bud  i  de  ti  bud. 
De  første  fire  bud  omhandler  vores 
forhold  til  Gud.  De  resterende  seks 
omhandler  vores  forhold  til  andre.  Det 
femte  bud  -  om  at  ære  vores  forældre 
-  er  en  naturlig  overgang  mellem 
vores  forpligtelser  over  for  vores 
himmelske  forældre  og  vores  forplig- 
telser over  for  vore  medmennesker. 

De  samme  to  kategorier  ses  i 
Frelserens  svar,  da  han  blev  spurgt: 
»Mester,  hvad  er  det  største  bud  i 
loven?« 

Herren  svarede: 

»>Du  skal  elske  Herren  din  Gud  af 
hele  dit  hjerte  og  af  hele  din  sjæl  og 
af  hele  dit  sind.< 

Det  er  det  største  og  det  første  bud. 

Men  der  er  et  andet,  som  står  lige 
med  det:  >Du  skal  elske  din  næste 
som  dig  selv.< 

På  de  to  bud  hviler  hele  loven  og 
profeterne«  (Matt  22:36^0). 

Vores  lydighed  mod  budet  om  ikke 
at  vidne  falsk  bør  derfor  have  rod  i 
vores  kærlighed  til  Gud  og  til  vores 
medmennesker.  Men  overtrædelse  af 
det  niende  bud  er  en  af  de  alminde- 
ligste synder.  Ældste  Adam  S. 
Bennion  (1886-1958)  fra  De  Tolv 
Apostles  Kvorum  skrev:  »Mord,  hor  og 
tyveri,  der  har  at  gøre  med  liv,  dyd  og 
ejendom,  betragtes  ofte  som  alvorligere 


overtrædelser  end  det  at  vidne 
falsk.  Men  det,  som  det  sidstnævnte 
savner  i  alvorlighed,  opvejer  det  så 
sandelig  i  hyppighed«  (»Det  niende 
bud«  i  The  Ten  Commandments  Today, 
1955,  s.  134). 


Safira  og  Ananias  led  en 

tragisk  skæbne,  da  de  forsøgte 

at  lyve  for  Herrens  bemyndigede 

tjener,  hvilket  er  det  samme 

som  at  lyve  for  Gud. 


Når  man  bærer  falsk  vidnesbyrd, 
nedbrydes  karakter  og  omdømme. 
Når  man  bevidst  gør  det,  gør  man  sig 
skyldig  i  den  synd,  som  hedder 
bagvaskelse  eller  nedgørelse.  Den 
beskrives  i  Shakespeares  Othelh: 

Stjæler  en  min  pung,  så  stjæler  han 

værdiløst  bras;  det  er  intet; 
før  var  den  min,  nu  hans,  og  før 


igen  har  den  jo  været  træl  for 

tusind  andre. 
Men  den  der  røver  mig  mit  gode 

navn, 
han  stjæler  det  som  ikke  gør  ham  rig, 
men  gør  mig  til  en  fattig  mand  for 

alvor. 
(Tredje  Akt,  Tredje  Scene,  linjerne 

157-161). 

SANDHEDEN  OG  INTET  ANDET 

»Du  må  ikke  vidne  falsk«  er  tyde- 
ligvis mere  end  et  forbud  mod  at 
opfinde  falske  anklager.  Sprogbrugen 
i  det  niende  bud  kræver,  at  vi  giver  et 
ærligt  og  oprigtigt  svar,  når  som  helst 
vi  bliver  bedt  om  at  fremlægge  vores 
kendskab  til  sandheden,  ligesom  i  en 
retssal.  I  sin  bredeste  forstand 
forbyder  det  niende  bud  enhver  form 
for  falske  beviser  eller  manipulering 
af  oplysninger.  Vores  ord  skal  stemme 
overens  med  kendsgerningerne. 

Vi  finder  et  interessant  tilfælde  af 
brud  på  dette  bud  i  Apostlenes 
Gerninger.  På  den  tid  var  »alle  de 
troende  ...  sammen,  og  de  var  fælles 
om  alt. 

De  solgte  deres  ejendom  og  ejen- 
dele og  delte  det  ud  til  alle  efter 
enhvers  behov«  (ApG  22:44-45). 

Men  i  ApG  5:1-11  læser  vi  om 
Ananias  og  Safira,  som  solgte  en 
ejendom  og  »stak  ...  nogle  af  pengene 
til  side«  (vers  2).  De  blev  enige  om 

En  tragisk  ironi  ved  dommen 
mod  Jesus  Kristus  er,  at  de 
falske  vidner  slyngede  deres 
løgnagtige  anklager  mod  selve 
ophavsmanden  til  det  bud, 
som  de  overtrådte. 


at  sige,  at  de  havde  solgt  den  for 
et  mindre  beløb.  Peter  afslørede 
bedrageriet  og  sagde  til  Ananias: 
»Det  er  ikke  mennesker,  men  Gud, 
du  har  løjet  for«  (vers  4) . 

De  hellige  pagter,  som  Ananias 
og  Safira  havde  indgået  i  forbindelse 
med  at  have  »alle  ting  til  fælles,« 
blev  brudt,  da  både  mand  og  kone 
vidnede  falsk.  De  havde  til  hensigt 
at  snyde  Peter,  Herrens  bemyndi- 
gede tjener,  hvilket  var  det  samme 
som  at  lyve  for  Gud.  Begge  led 
samme  alvorlige  skæbne:  De  døde 
øjeblikkeligt.  Skønt  kun  få,  der 
lyver,  bliver  slået  ihjel  på  den  måde, 
tjener  det  som  eksempel  på,  hvor 
alvorlig  en  synd  det  er,  og  Herren 
straffede  så  hårdt  for  at  lære  os  en 
lektie.  (Du  kan  læse  mere  om,  hvor 
alvorligt  Herren  ser  på  sådanne 
pagter  i  L&P  42:30-34;  82:11-21; 
104:1-8). 

Det  niende  bud  er  således  en 
stærk  formaning  mod  overtrædelse 
af  pagter,  eder  og  andre  former  for 
usandhed,   deriblandt  overdrivelse, 

fremlæggelse  af  forklaringer,  der  ikke 
underbygges  af  kendsgerninger.  Det 
kan  virke  ligesom  løgn,  når  vi 
kommer  med  halve  sandheder,  der 
ikke  giver  det  fulde  billede  af  kends- 
gerningerne. Vi  kan  også  gøre  os  skyl- 
dige i  at  vidne  falsk,  hvis  vi  tier,  især 
hvis  vi  lader  en  anden  drage  en 
forkert  konklusion,  mens  vi  sidder 
inde  med  oplysninger,  der  kunne  have 
ført  til  en  mere  korrekt  opfattelse.  I 
det  tilfælde  svarer  det  til  at  lyve. 

Josefs  brødre  både  løj  og  dækkede 
over  sandheden,  da  de  bildte  deres 
far  Jakob  ind,  at  hans  søn  var  død. 
Da  Josef  var  blevet  ført  bort  til 
slaveri  i  Egypten,  dyppede  brødrene 
hans  iturevne  kjortel  i  gedeblod,  tog 
den  med  hjem  til  deres  far  og  sagde: 

»Vi  har  fundet  den  her.  Se  nøje 
efter,  om  ikke  det  er  din  søns 
kjortel!« 

Han  genkendte  den  og  udbrød: 
»Det  er  min  søns  kjortel!  Et  rovdyr 
har  ædt  ham!«  (1  Mos  37:32-33). 

I  20  år  lod  brødrene  deres  far  leve 
med  denne  forkerte  konklusion. 

HAN  ER  EN  SYNDER 

Løgn  og  usandheder  i  enhver 
form  er  forkerte,  uanset  hvilke  bort- 
forklaringer, man  kommer  med,  og 
de,  der  passivt  lader  den  slags  onder 
passere,  handler  også  forkert.  Jakob 
forklarede:  »Den,  der  altså  ved,  hvad 


der  er  det  rette,  men  ikke  gør  det,  er 
en  synder«  Qak  4:17).  Ud  fra  den 
betragtning  er  det  klart,  at  når  nogen 
bagtales,  eller  når  der  tales  ondt  om 
nogen,  og  vi  ved,  at  det  er  uretfær- 


Løgne  kan  skade 

omdømme,  knuse  hjerter  og 

ødelægge  karrierer.  En  løgn 

sendte  en  uskyldig  kvinde  i 

fængsel  i  27  år. 


digt,  så  er  vi  moralsk  og  ud  fra  skrif- 
terne forpligtet  til  at  skride  ind  og 
forsvare  den  krænkede  part.  Hvis  vi 
tier  i  en  sådan  situation  svarer  det  til, 
at  vi  selv  vidner  falsk.  Da  ældste 
Gordon  B.  Hinckley  var  medlem  af 
De  Tolv  Apostles  Kvorum,  talte  han 
om  dette  problem: 

»Fjernsynet   bragte  for  nylig   en 
beretning  om  en  kvinde,  der  havde 


siddet  i  fængsel  i  27  år.  Hun  var 
blevet  dømt  på  baggrund  af  udta- 
lelser fra  vidner,  som  nu  trådte  frem 
og  tilstod,  at  de  havde  løjet.  Jeg  ved 
godt,  at  det  er  et  ekstremt  tilfælde, 
men  kender  I  ikke  til  tilfælde,  hvor 
nogens  omdømme  er  blevet  ødelagt, 
hjerter  er  blevet  knust,  og  karrierer 
tilintetgjort  af  løgne  fra  folk,  der 
vidner  falsk?«  (»En  ærlig  mand  - 
Guds  ædleste  værk,«  Stjernen, 
oktober  1976,  s.  61). 

Overalt  i  vores  samfund  ser  vi 
eksempler  på,  at  der  vidnes  falsk. 
Folk  stiller  kilometertælleren  tilbage 
for  at  opnå  en  bedre  pris  for  deres 
brugte  bil,  de  lyver  om  deres  barns 
alder  for  at  få  en  billigere  billet,  de 
snyder  ved  eksamen  eller  kræver 
penge  for  et  stykke  arbejde,  de  ikke 
har  udført. 

En  ven  fortalte  om  en  oplevelse, 
som  gjorde  en  ende  på  hans  samar- 
bejde med  et  firma,  som  han  hyppigt 
havde  handlet  med.  Han  modtog  et 
brev  med  en  kupon,  der  gav  ham  ret 
til  et  gratis  olieskift  på  bilen  hos  en 
bestemt  bilforhandler.  Da  arbejdet 
var  udført,  blev  han  præsenteret  for 
en  regning  på  olien.  Han  proteste- 
rede, men  fik  at  vide,  at  kuponen 
ikke  dækkede  oliens  pris,  men  kun 
prisen  på  arbejdet  med  at  udskifte 
den.  Teknisk  og  juridisk  set  er  det 
måske  i  orden,  men  min  ven,  der 

følte,  at  han  var  blevet  snydt,  vendte 
aldrig  mere  tilbage  til  den  forhandler. 
Reklamefolk,  forretninger  og 
enkeltpersoner  fordrejer  eller 
sammensætter  ord,  så  de  vildleder 
folk.  En  almindelig  metode  er  at 
benytte  lange,  usædvanlige,  tekniske 
ord  eller  fagtermer,  der  giver  indtryk 
af  at  betyde  mere,  end  de  egentlig  gør. 
Sammensætningen  af  ord  -  valg  at 
bogstavtyper  og  billeder  eller  illustra- 
tioner, som  ikke  har  noget  med  sagen 
at  gøre,  vildledende  diagrammer  og 


lignende  -  er  så  almindelige,  at  vi  må 
være  på  vagt  for  at  undgå  disse 
bevidste  forsøg  på  at  vidne  falsk  for 
egen  vindings  skyld. 

Det  var  sikkert  for  at  imødegå  den 
slags  snu  bedragerier  og  falske 
vidnesbyrd,  at  Jesus  befalede  sine 
disciple,  at  et  ja  skulle  være  et  ja,  og 
et  nej  skulle  være  et  nej  (se  Matt 
5:33-37).  Når  vi  udtrykker  os  enkelt, 
bliver  vi  lettere  forstået.  Vi  undgår  at 
forvirre  emnet,  og  vi  forbliver  ærlige  i 
hjertet. 


I  vores  moderne  samfund  fordrejes 
ordene  ofte  for  at  narre  den  intet- 
anende, så  vi  må  konstant  være  på 
vagt  over  for  bedrageri. 


Det  synes  indlysende,  at  det  vil 
vække  Herrens  vrede  og  hæderlige 
menneskers  afsky  at  udskrive 
dækningsløse  checks  eller  afgive 
løfter,  som  man  ikke  har  i  sinde  at 
holde.  Der  kræves  en  endnu  højere 
standard  af  sidste  dages  hellige:  Vi  skal 

sky  det  onde  i  enhver  form  (1  Thess 
5:22). 

Det  princip  gik  op  for  en  sidste 
dages  hellig  mor  efter  et  indkøb  med 
hendes  lille  datter.  Ingen  af  pakkerne 
med  hårbånd  indeholdt  det  udvalg  af 
farver,  som  de  ønskede,  men  man 
kunne  åbne  og  genlukke  pakkerne, 
så  moderen  tog  de  hårbånd,  som  hun 
ikke  ville  have,  og  erstattede  dem 
med  hårbånd  fra  en  anden  pakke. 
Begge  pakker  havde  stadig  samme 
antal  hårbånd,  det  var  bare  farverne, 
der  var  byttet  rundt  på.  Men  i  flere 
dage  efter  indkøbet  var  moderen 
plaget  af  samvittighedsnag.  Til  sidst 
så  hun  problemet  i  øjnene.  Hun 
havde  manipuleret  sandheden  til  sin 
egen  fordel  og  derved  faktisk  vidnet 
falsk.  Ydmygt  bad  hun  sin  datter  om 
tilgivelse,  fordi  hun  havde  lært 
hende  at  være  uhæderlig,  og 
sammen  drøftede  de,  hvordan  de 
kunne  gøre  det  godt  igen. 

Ældste  j.  Richard  Clarke,  som  i 
dag  er  emeritusmedlem  af  De 
Halvfjerds,  forklarede,  at  enhver 
form  for  bedrageri  er  upassende  for 
Kristi  disciple: 

»I  Mormons  Bog  får  vi  at  vide,  at 
for  at  >  kaldes  hans  folk<  må  vi  være 
villige  til  at  >stå  som  Guds  vidner  til 
alle  tider,  i  alle  ting  og  på  alle  steder 
...  ja,  til  døden<  (Mosiah  18:8-9). 
Som  medlemmer  af  Kirken  er  det  i 


dagligdagen,  at  vi  tages  op  til  vurde' 
ring  som  vidner  ... 

Til  israelitterne  og  senere  til 
nephiterne  gav  Herren  denne  befa- 
ling: >Du  må  ikke  vidne  falsk<  (se  2 
Mos  20:16;  Mosiah  13:23).  Vidner  vi 
ikke  falsk,  hvis  vi  ikke  efterlever  de 
evangeliske  principper,  som  vi 
hævder  at  tro  på?«  (»Lad  jeres  lys 
skinne,«  Stjernen,  juli  1985,  s.  67) 

FRI  AF  LØGNENS  NET 

En  løgns  alvor  måles  ikke  kun  i 
den  skade,  som  den  volder  den 
krænkede  part.  Løgn  har  også  en 
ødelæggende  virkning  på  den,  der 
lyver.  Den  berøver  løgneren  hans 
selvrespekt  og  sløver  hans  evne  til  at 
skelne  mellem  sandhed  og  løgn.  Hvis 
en  løgn  fortælles  hyppigt  nok,  vil 
selv  den,  der  bevidst  spreder  den, 
muligvis  begynde  at  tro  på  den.  Det 
var  tilfældet  med  antikristen  Korihor 
i  Mormons  Bog  (se  Alma  30:52-53). 

Desuden  vil  den,  der  lyver, 
muligvis  også  stjæle.  En,  der  ikke  har 
nogen  synderlig  respekt  for  sand- 
heden, vil  sandsynligvis  heller  ikke 
have  stor  respekt  for  ejendomsret. 
Den  ene  synd  fører  den  anden  med 
sig.  Herren  har  sagt,  at  løgnere,  der 
ikke  omvender  sig  -  »enhver,  der 
elsker  og  øver  løgn«  (Ab  22:15)  - 
skal  tilbringe  tid  i  helvede  og  til  sidst 
blive  sendt  til  det  telestiale  rige  i  al 


evighed  (se  Åb  21:8;  2  Nephi  9:34; 
L&P  42:21;  63:17;  76:102-106). 

Et  medlem  erfarede,  hvor  let  en 
upåtalt  løgn  kan  fange  os  i  et  net  af 
synd,  selvom  vi  føler,  at  vi  har  holdt 
os  på  afstand  af  den.  Han  havde  købt 
en  motorcykel  af  en  mand,  som 
sagde:  »Hvis  du  betaler  mig  600 
dollars  for  den,  skriver  jeg  en  regning 
på  400  dollars.  Så  behøver  vi  ikke  at 
betale  så  meget  i  skat.«  Køberen 
havde  i  sinde  at  opgive  den  korrekte 
pris  i  sin  selvangivelse,  og  han 
tænkte,  at  han  jo  ikke  kunne  gøre 
noget  ved,  om  sælgeren  gjorde  det 
samme  eller  ej. 

Men  da  han  lavede  sin  selvangi- 
velse og  opgav  prisen  på  motor- 
cyklen, opdagede  han,  at  problemet 
måske  ikke  var  så  enkelt,  som  han 
oprindelig  havde  troet.  Sæt  nu  hans 
og  sælgerens  selvangivelser  blev 
sammenlignet?  Sæt  skattevæsnet 
forlangte  at  se  en  regning  på 
handlen?  Der  var  ikke  stor  sandsyn- 
lighed for,  at  det  ville  ske,  tænkte 
han,  men  det  var  ligemeget.  Han 
kunne  ikke  leve  med  at  støtte  en 
løgn,  selv  om  det  ikke  var  hans  egen. 

Køberen  af  motorcyklen  vendte 
tilbage  til  sælgeren  og  bad  om  en 
korrekt  regning.  Da  han  gik  derfra, 
havde  han  lært  en  vigtig  lektie:  Hvis 
vi  tolererer  en  løgn,  gør  vi  os  til 
medskyldige. 

Ligesom  vi  har  lovet  at  være 
sanddru  i  jordiske  anliggender, 
har  vi  også  lovet  at  stå  som  sande 
vidner  for  vor  Frelser  Jesus  Kristus. 


De  ti  bud  udgør  det  etiske  funda- 
ment for  ethvert  samfund,   og  det 
alene  retfærdiggør,  at  vi  adlyder  dem. 
Men  i  lyset  af  evangelisk  kundskab 
er  deres  etiske  indhold  ikke  den 
vigtigste   grund   til  at  adlyde 
dem.  Den  vigtigste  grund  er,  at 
vor   Herre   og   Frelser  Jesus 
Kristus  har  befalet  det.  Hvis  vi 
ikke  gør  det,  vil  vi  lide  de 
åndelige  konsekvenser  af  det. 
Det  hører  til  Herrens  frel- 
sende lærdomme,  at  vi  afholder 
os  fra  at  vidne  falsk.  Alt,  hvad  vi 
ved  om  vor  himmelske   Fader  og 
hans  rige,  viser  os,  at  han  ikke  tole- 
rerer nogen  form  for   falskhed  - 
hverken    løgn,    tilbageholdelse    af 
sandheden  eller  manipulation  med 
kendsgerningerne   til  vores   fordel. 
Sådanne  handlinger  er  hans  børn 
uværdige  og  krænker  det  offer,  som 
bragtes  af  Jesus  Kristus,  som  er  vores 
sandhedslys.   Vi   skal  være   sande 
»vidner  til  alle  tider,  i  alle  ting  og  på 
alle  steder«  (Mosiah  18:9),  hvis  vi 
ønsker  at  være  blandt  dem,  som  vor 
Herre  og  Frelser  regner  blandt  sine 
egne,  når  han  vender  tilbage.  □ 

»Elsker  du  mig?  ...  Vær 
hyrde  for  mine  får« 
(Joh  21:16). 


O 

cir  nu 


James  Edward  Pedersen 

DET  VILDFARNE  LAM  REDDES,  AF  MINERVA  TEICHERT; 
ILLUSTRERET  AF  JERRY  THOMPSON 


Vi  skulle  have  passet  på  vores  bror. 
Men  nu  var  han  væk. 


Det  var  en  usædvanlig  varm 
forårsaften  i  Port  Alberni, 
den  lille  by  i  British 
Columbia  i  Canada,  hvor  jeg  boede. 
Jeg  så  frem  til  at  komme  til  GUF  og 
være  sammen  med  mine  sidste  dages 
hellige  venner.  Jeg  var  af  naturen 
meget  vennesæl,  men  havde  alli- 
gevel problemer  med  at  få  venner 
både  i  skolen  og  i  kirken. 

Som  sædvanlig  mødtes  en  lille 
gruppe  af  os  i  kirkens  forhal  og 
småsludrede.  Jeg  var  sjældent 
centrum  for  disse  samtaler,  og  fra  min 
plads  i  yderkredsen  fik  jeg  øje  på  to 
søstermissionærer,  der  kom  ind  ad 
hoveddøren  med  en  dreng  i  mellem 
sig.  Jeg  genkendte  ham  fra  kvarteret. 

Mens  hendes  kammerat  stod  lidt 
væk  og  snakkede  med  drengen,  kom 
søster  Eaton  hen  til  os  og  sagde:  »Hør 
her,  venner.  Vi  er  rigtig  glade.  Vi  har 
arbejdet  med  drengen  og  hans  familie 
i  flere  måneder,  og  det  er  første  gang, 
han  er  taget  med  os  herhen.  Vil  I  ikke 
sørge  for  at  tage  jer  godt  af  ham?« 

Vi  nikkede  halvhjertet,  sagde 
davs  og  gjorde  en  smule  plads,  så 
han  kunne  stå  sammen  med  os. 
Han  så  genert  og  utilpas  ud  og  stir- 
rede ned  i  gulvet  det  meste  af  tiden. 


Sammenlignet  med  os  andre  var  han 
fattigt  klædt  og  usoigneret.  Vi  slud- 
rede et  kort  stykke  tid  mere,  indtil 
der  begyndte  at  komme  flere  voksne. 
Så  gik  vi  alle  sammen  ud  på  toilet- 
terne, hvor  vi  kunne  snakke  i  fred. 

Alle  sammen  -  bortset  fra  den  nye 
dreng.  Vi  var  så  optaget  af  vores 
snak,  at  vi  ikke  lagde  mærke  til,  at 
han  vendte  om  og  gik  ud  af  døren 
alene.  Vi  savnede  ham  heller  ikke 
ude  på  toilettet. 

Kort  efter  ringede  klokken,  og 
forprogrammet  skulle  begynde.  Vi 
strømmede  ud  fra  toilettet,  mens  vi 
spøgte  med  hinanden.  Men  lige  uden 
for  døren  ventede  søster  Eaton  med 
tårerne  løbende  ned  ad  kinderne. 

»Hvad  tænker  I  på?«  råbte  hun 
mere  vantro  end  egentlig  vred.  »Det 
eneste,  vi  bad  jer  om,  var  at  være  lidt 
venlige  mod  ham  og  tage  jer  af  ham. 
Var  det  for  meget  forlangt?« 

»Hvor  blev  han  af?«  spurgte  jeg 
dumt 

»Du  kan  vel  være  ligeglad,«  vris- 
sede hun.  »Du  behøver  ikke  at 
tænke  mere  på  ham.  Han  kommer 
ikke  tilbage.«  Og  så  vendte  hun  sig 
og  gik  sammen  med  sin  kammerat  ud 
for  at  lede  efter  drengen.  Han  havde 

en  fem  kilometers  gåtur  tilbage  til 
vores  kvarter. 

Med  hendes  svidende  bemærk- 
ning i  tankerne  gik  vi  stille  og 
slukørede  ind  i  kirkesalen.  Selv  da  de 
andre  var  blevet  i  godt  humør  igen, 
følte  jeg  mig  plaget  af  min  samvit- 
tighed. Jeg  var  meget  ked  af  det,  vi 
havde  gjort.  Da  jeg  var  kommet  hjem 
senere  den  aften,  talte  jeg  med  min 
storebror  Laurence  om  det.  Han  var 
kommet  hjem  fra  universitetet  og 


skulle  snart  på  mission.  Jeg  respekte- 
rede hans  råd  i  åndelige  anliggender. 

»Hvad  synes  du  selv,  du  skulle 
gøre  ved  det?«  spurgte  han,  da  jeg 
havde  fortalt  ham  hele  historien. 

»Det  ved  jeg  ikke,«  sagde  jeg  trist. 
»Hvad  kan  jeg  gøre  nu?  Søster  Eaton 
siger,  at  det  er  for  sent.« 

Laurence  var  nu  klar  over,  hvor 
oprevet  jeg  var. 

»Måske  ikke,«  sagde  han  med  en 
antydning     af    håb     i     stemmen. 


»Søstrene  må  være  kommet  hjem 
nu.  Jeg  ringer  til  dem.« 

Fem  minutter  senere  havde 
Laurence  fået  drengens  adresse,  og  vi 
fulgtes  ad  derhen.  Selv  om  der  ikke 
var  langt,  var  det  allerede  ved  at 
blive  mørkt,  da  vi  nåede  ind  i  den 
dårligt  belyste  del  af  byen,  hvor 
drengen  boede.  Jeg  var  glad  for,  at  jeg 
var  sammen  med  min  storebror.  Jeg 
vidste  ikke,  hvilken  modtagelse  vi 
ville  få,  og  jeg  var  ret  nervøs. 


Vi  var  så  optaget  af  vores 
samtale,  at  vi  ikke  lagde 
mærke  til,  at  han  vendte  om 
og  gik  ud  af  døren 
alene. 

Vi  nærmede  os  et  gammelt  hus,  der 
trængte  til  en  omgang  maling. 
Laurence  tjekkede  nummeret  i  lyset 
fra  gadelygten  og  pegede  hen  mod  det. 

»Det  er  her,«  bekendtgjorde  han. 
Jeg  trak  vejret  dybt  og  gik  hen  mod 
hoveddøren  med  Laurence  ved  min 
side.  Jeg  skyndte  mig  at  banke  på, 
inden  jeg  mistede  modet.  Mit  hjerte 
hamrede.  Lidt  efter  blev  døren  åbnet 
af  en  kvinde,  som  jeg  formodede 
måtte  være  hans  mor.  Hun  så  ældre 
ud,  end  jeg  havde  ventet,  og  hun 
virkede  meget  træt. 

»Goddag.  Er  Deres  søn  hjemme?« 
spurgte  jeg. 

»Hvad  vil  du  ham?«  spurgte  hun 
mistænksomt. 

»Han  var  henne  i  vores  kirke  i 
dag,  og  vi  overså  ham  lidt,«  fik  jeg 
fremstammet.  »Jeg  kom  for  at  sige 
undskyld  og  invitere  ham  tilbage.« 

Hun  lagde  armene  over  kors  og  så 
direkte  på  os.  Hendes  blik  lyste  af 
væmmelse  over  den  måde,  hvorpå  vi 
havde  behandlet  hendes  søn. 

Hun  ignorerede  mig  og  så  på 
Laurence,  mens  hun  sagde:  »Tak 
fordi  I  kom  forbi,  men  jeg  tror  ikke, 
at  han  har  lyst  til  at  komme  tilbage.« 

Da  hun  begyndte  at  lukke  døren, 
gjorde  Laurence  et  sidste  forsøg  på  at 
forsikre  hende  om  vores  anger. 
»Drengene  begik  en  fejl,  og  jeg  ved, 
at  de  er  kede  af  det.  Jeg  kender  dem. 
Det  vil  ikke  gentage  sig.« 

Men  døren  var  lukket,  inden  han 
fik  talt  ud.  For  anden  gang  den  aften 

Jeg  kunne  se,  at  hun  væmmedes 
over  den  måde,  vi  havde  behandlet 
hendes  søn  på.  »Tak  fordi  I  kom,« 
sagde  hun,  »men  jeg  tror  ikke,  at 
han  har  lyst  til  at  komme  tilbage.« 


følte   jeg  mig   skamfuld  over  min 
handling. 

»Tror  du,  at  han  nogensinde 
kommer  tilbage?«  spurgte  jeg 
bekymret. 

»Jeg  tvivler  på  det,«  svarede 
Laurence  ligeud. 

Vi  sagde  ikke  meget  på  hjem- 
vejen. Jeg  havde  handlet  forkert,  og 
jeg  var  klar  over  det.  Jeg  havde  følt 
en  inderlig  anger,  og  jeg  havde 
forsøgt  at  gøre  det  godt  igen.  Men 
det  var  ikke  lykkedes.  Jeg  forstod 
ikke,  hvorfor  Herren  ikke  aner- 
kendte min  omvendelse  og  fjernede 
min  skyldfølelse,  nu  hvor  jeg  havde 
fulgt  alle  de  trin,  jeg  havde  lært.  Jeg 
havde  det  forfærdeligt. 

Svaret  kom  fra  mit  hjerte:  Jeg 
havde  ikke  gjort  nok.  Men  jeg  var  for 
bange  til  at  gå  tilbage  og  prøve  igen. 
Så  det  gjorde  jeg  aldrig. 

I  mine  øjne  var  det  en  total  fiasko, 
og  jeg  skammer  mig  stadig  over  det. 
Men  på  en  måde  lærte  jeg  en  vigtig 
lektie  af  det,  en  lektie,  som  stadig 
fylder  mig  med  ydmyghed  og  minder 
mig  om,  hvad  der  kræves  af  en  ægte 
Jesu  Kristi  discipel. 

Frelseren  sagde: 

»Jeg  er  den  gode  hyrde.  Den 
gode  hyrde  sætter  sit  liv  til  for 
fårene. 


Den,  der  er  daglejer  og  ikke  er 
hyrde  og  ikke  selv  ejer  fårene,  ser 
ulven  komme  og  lader  fårene  i  stikken 
og  flygter,  og  ulven  går  på  rov  iblandt 
dem  og  jager  dem  fra  hinanden; 

for  han  er  daglejer  og  er  ligeglad 
med  fårene«  Ooh  10:11-13). 

Uanset  om  jeg  ville  indrømme  det 
eller  ej,  så  var  jeg  ikke  hyrde.  Jeg  var 
flygtet  ligesom  daglejeren.  Jeg  søgte 
ikke  efter  det  tabte,  indtil  jeg  fandt 
det.  Efter  blot  et  enkelt  forsøg  overlod 
jeg  drengen  til  ulvene.  Jeg  var  ikke 
villig  til  at  betale  prisen  for  at  være  en 
ægte  hyrde. 

Jeg  kan  stadig  se  den  dreng  for  mig, 
og  jeg  spekulerer  på,  hvad  der  er  blevet 
af  ham.  Jeg  føler  stadig  et  ansvar  for 
det,  jeg  gjorde  og  ikke  gjorde. 

Ligesom  alle  andre  medlemmer  af 
Kirken  skal  jeg  være  hyrde.  Jeg  må 
finde  glæde  i  at  tjene  og  inddrage 
mine  brødre  og  søstre  i  fællesskabet, 
uanset  hvem  de  måtte  være.  □ 

rærieskrå!«  udbrød  Roxanna.  »Skal  vi  ikke  gå  ud       ben  var  ivrige  efter  at  fortsætte,  hvis  de  kunne  redde  sig 


Pog  samle  prærieskrå?« 
»Jo,«  sagde  Rachel.  Hun  havde  lige  tilbage 
lagt  de  få  kilometer  mellem  sin  families  jordhytte  og 

Roxannas  families 


lidt  prærieskrå,  som  var  en  klæbrig  masse,  der  kunne 
samles  fra  de  kompasplanter,  der  blomstrede  overalt. 

Om  foråret  lignede  de  små  solsikker,  men  nu  var  det 
efterår,  og  kompasplanterne  var  tørre  og  brune,  ligesom 
hytte,  men  hendes       alt  andet  på  prærien.  De  små  vilde  blomster,  der  havde 
seks-årige  fyldt  det  grønne  græshav  med  strøg  af  rødt,  orange  og 

lilla,  var  nu  væk. 

Pigerne  gik  hånd  i  hånd  gennem  det 
tørre  græs.  De  var  glade  for,  at  de 
boede  så  tæt  på  hinanden,  for 
kun  de  færreste  familier  på 
prærien  havde  nogen  naboer  i 


Rebecca  Todd 

(Bygget  over  en  virkelig  hændelse) 

nærheden.  Den  gyldne  prærie  var  vidtstrakt,  og  husene 
lå  langt  fra  hinanden.  Mens  Rachel  og  Roxanna 
vandrede  af  sted,  kunne  de  slet  ikke  få  øje  på  nogen 
andre  jordhytter. 

De  traskede  fra  plante  til  plante  med  deres  lange  flet- 
ninger flagrende  efter  sig.  De  samlede  en  smule  af  den 
farveløse  gummimasse  her  og  lidt  der  og  håbede  på,  at 
de  kunne  få  nok  til  en  stor  klump,  som  de  kunne  tygge 
på.  De  var  så  optaget  af  at  finde  kompasplanter  og 
skrabe  gummimassen  af,  at  de  slet  ikke  opdagede,  at  de 
havde  gået  endnu  en  kilometer.  Da  de  to  venner  hørte 
et  fjernt  råb,  standsede  de  brat  op. 

»Hør!  Hvad  var  det?«  Rachels  brune  øjne  var  store 
af  skræk.  Begge  piger  anstrengte  sig  for  at  høre  lyden. 
Nu  så  de  i  det  fjerne  Roxannas  far  komme  løbende  hen 
imod  dem.  »Det  er  din  far!  Han  vil  have,  at  vi  skal  gøre 
et  eller  andet.  Hvad  er  det,  Roxanna?  Kan  du  høre 
det?«  spurgte  Rachel  bange. 


»Løb!  Løb!  Løb!«  råbte  Roxannas  far  ophidset. 
»Løb  ned  til  pløjemarken!«  Roxanna  fik  øje  på  det 
stykke  jord,  hvor  hendes  far  havde  vendt  præriejorden 
med  grovploven.  Jorden  på  prærien  kunne  ikke  dyrkes 
det  første  år.  Den  skulle  først  vendes,  så  den  kunne 
ligge  og  rådne.  I  løbet  af  efteråret  og  vinteren  rådnede 
de  tykke  græsrødder  væk,  så  den  almindelige  plov 
kunne  pløje  sig  igennem  dem.  Roxanna  greb  Rachels 
hånd  og  begyndte  at  løbe  den  halve  kilometer  hen  til 
pløjemarken.  De  vaklede  gennem  det  høje,  tørre 
præriegræs. 

»Løb  hen  til  pløjemarken!  Løb!  Løb!«  Roxanna  og 
Rachel  kunne  så  se  en  blå  skjorte  flagre,  mens 
Roxannas  far  desperat  vinkede  med  armene.  »Løb! 
Løb!«  Hans  ophidsede  stemme  var  svag,  men  ordene 
kunne  tydeligt  høres. 

»Hvad  er  der,  Roxanna?  Hvad  er  der  i  vejen?« 
spurgte  Rachel  forpustet. 

»Jeg  ved  det  ikke,«  gispede  Roxanna.  Deres  forældre 
havde  lært  dem  at  adlyde  med  det  samme,  så  de  styr- 
tede af  sted,  så  hurtigt  deres  små  ben  kunne  bære  dem. 

Præriegræsset  føltes  som  kløer,  der  greb  ud  efter  dem 
og  forsøgte  at  få  dem  til  at  falde.  Roxanna  trådte  i  et 
muldvarpeskud,  men  Rachel  halede  hende  op  igen.  Det 
gjorde  ondt  i  Rachels  lunger,  og  hun  kunne  næsten  ikke 
få  vejret,  men  hun  blev  ved  med  at  løbe. 

Da  de  endelig  nåede  hen  til  kanten  af  pløjemarken, 
kom  Roxannas  far  løbende  fra  den  modsatte  side.  Han 
greb  begge  pigerne  i  sine  arme  og  bar  dem  ind  midt  på 
den  sorte  rydning. 

»Læg  jer  ned!«  gispede  han  og  beskyttede  dem  med 
sin  krop.  Den  sorte  jord  var  hård  og  kradsede  pigerne  i 
ansigtet. 

»Hvad  er  der?«  gispede  Rachel. 

En  tør,  knitrende  lyd  besvarede  hendes  spørgsmål. 
Hun  vendte  hovedet  og  så  høje  flammer  feje  henover 
prærien.  Den  orangefarvede  ild  åd  alt  det  tørre  græs  og 
planterne  på  dens  vej,  som  gik  lige  hen  over  det  sted, 
hvor  Rachel  og  Roxanna  havde  stået  lige  før! 


Flammerne  rejste  sig  mod  himlen  og  buldrede  som  en 
ond  latter.  Luften  oven  over  dem  fyldtes  med  tyk,  grå  røg 
og  flyvende  gløder.  Røgen  fik  det  til  at  svide  i  Roxannas 
øjne  og  lunger.  Rachel  troede,  at  hendes  hud  skulle 
smelte  af  den  voldsomme  varme,  som  omsluttede  dem. 

»Hold  ud,  piger,«  sagde  Roxannas  far  opmuntrende. 

Og  så  var  faren  drevet  over.  Ilden  for  hurtigt  videre 
hen  over  prærien  og  lod  Rachel,  Roxanna  og  Roxannas 
far  uskadte  tilbage,  fordi  der  ikke  havde  været  noget 
græs,  der  som  ilden  kunne  få  fat  i  omkring  dem.  De 
satte  sig  op  og  så  på  løbeilden.  Rachel  tørrede  sveden  og 
snavset  af  sit  ansigt  med  håndryggen.  Roxanna  udstødte 
et  lettelsens  suk. 

»Det  var  tæt  på,«  gispede  Roxannas  far,  »men  vi 
klarede  den!«  Han  kiggede  tilbage  på  den  afsvedne 
strækning,  som  viste  hvad  vej  ilden  var  kommet.  Jorden 
omkring  rydningen  var  sort  og  sydede  stadig  af  varme. 
Han  trak  vejret  dybt.  »Vi  klarede  det,  fordi  I  så  hurtigt 
adlød  mine  råb.«  Så  bøjede  han  hovedet  og  takkede  vor 
himmelske  Fader,  fordi  pigerne  havde  været  lydige,  og 
fordi  ingen  af  dem  var  kommet  noget  til.  □ 

ET  TAKNEMLIGT  HJERTE 

Præsident  James  E.  Faust   "¥   Andenrådgiver  i  Det  Første  Præsidentskab 


Under  den  store  depression 
blev  visse  værdier 
indprentet  i  vore  sjæle.  En 
af  disse  værdier  var  taknemlighed  for 
det,  vi  havde,  fordi  vi  havde  så  lidt.  I 
stedet  for  at  blive  misundelige  eller 
vrede  over  alt  det,  vi  ikke  havde,  var 
mange  af  os  taknemlige  for  de  få  og 
enkle  ting,  som  vi  var  velsignet  med, 
såsom  varmt,  hjemmebagt  brød  og 
havregryn. 

Jeg  kan  huske,  at  min 
elskede  mormor  Mary 
Caroline  Roper  Finlinson  selv 
lavede  sæbe  hjemme  på  gården. 
Sæben  havde  en  skarp  lugt  og  var 
hård  som  sten.  Vi  havde  ikke  råd  til 
at  købe  blød,  parfumeret  sæbe.  Ude 
på  gården  var  der  meget  snavset, 
svedigt  tøj,  der  skulle  vaskes,  og 
mange  kroppe,  der  havde  hårdt 


brug  for  et  lørdagsbad.  Når  man 
vaskede  sig  med  den  hjemmela- 
vede sæbe,  blev  man  dejligt  ren, 
men  man  kom  til  at  lugte  værre, 
end  man  gjorde  inden  badet.  Jeg 
har  siden  følt  en  daglig  taknem- 
lighed for  mild,  velduftende  sæbe. 
Et  taknemligt  hjerte  er  begyn- 
delsen til  sand  storhed.  Det  er 
udtryk  for  ydmyghed.  Det  hjælper 
os  til  at  udvikle  dyder  som  bøn, 
tro,  mod,  tilfredshed,  glæde, 
kærlighed  og  velbefindende.  Herren 
har  sagt:  »Den,  der  modtager  alt 
med  taknemlighed,  skal  blive 
herliggjort,  og  de  jordiske  ting  skal 
tilfalde  ham  hundrede  fold,  ja, 
mere«  (L&P  78:19).  □ 

Tilpasset  efter  en  tale  fra  aprilkonferencen 
1990. 

FÆLLESTID 


HUSK  AT  TAKKE 


Sydney  Reynolds 


»Du  skal  takke  Herren,  din  Gud,  for  alting«  (L&P  59:7). 

Hvor  mange  måder  kan  man  sige  tak  på? 
Hvem  siger  graciasl  Hvor  siger  de  dankel 
Og  hvad  med  malo  eller  thank  you  eller 
merci  eller  kansha  shimasul  Børn  over  hele  verden  siger 
tak  på  deres  eget  sprog  (se  »Børn  over  hele  verden,« 
Børnenes  Sangbog,  s.  4).  Vor  himmelske  Fader  hører  og 
forstår  dem  alle.  Han  elsker  at  høre  børn  sige  tak  til 
deres  forældre,  til  deres  venner  og  især  til  ham. 

Vi  kan  sige  tak,  vi  kan  skrive  tak,  vi  kan  synge  om, 
hvor  taknemlige  vi  er,  og  vi  kan  føle  taknemlighed  i 
hjertet.  Vor  himmelske  Fader  beder  os  om  tit  at 
udtrykke  vores  tak,  fordi  han  ved,  at  et  taknemligt 
hjerte  hjælper  os  til  at  føle  os  lykkelige. 

I  Mormons  Bog  havde  Nephis  bror  Jakob  svært  ved 
at  skrive  på  pladerne,  men  han  sagde,  at  han  var  glad 
for  at  gøre  det,  fordi  pladerne  ville  holde  i  mange  år. 
Han  håbede,  at  dem,  der  læste  hans  ord,  ville  modtage 
dem  med  taknemlighed  i  hjertet  (se  Jakobs  Bog  4:3). 
Hans  ord  er  nu  en  del  af  vores  skrifter,  og  vi  kan  alle 
læse  dem  med  taknemlighed. 

Almas  folk  takkede  Herren,  fordi  han  udfriede  dem 
fra  fangenskab  og  lettede  deres  byrder,  mens  de  var 
slaver.  Du  vil  måske  ikke  mene,  at  der  er  meget  at  være 
taknemlig  for,  hvis  man  er  slave,  men  Almas  folk  vidste, 
at  Herren  havde  trøstet  dem.  I  Almas  dal  gav  de  udtryk 
for  deres  tak  og  priste  Gud  (se  Mosiah  24:20-22). 

På  Jesu  tid  skulle  mennesker,  der  led  af  sygdommen 
spedalskhed,  holde  sig  langt  fra  andre,  så  de  ikke  smit- 
tede nogen.  En  dag  stod  ti  spedalske  på  afstand  og  råbte 
til  Jesus,  at  han  skulle  helbrede  dem.  Jesus  sagde,  at  de 
skulle  gå  hen  og  lade  sig  syne  af  præsterne.  Da  de 
skyndte  sig  derhen,  skete  der  et  mirakel  -  de  blev 
helbredt.  Ti  mænd  blev  helbredt,  men  desværre  vendte 
kun  én  af  dem  tilbage  for  at  sige  tak.  Lad  os  sørge  for,  at 

vi  altid  husker  at  »takke  Herren,  (vor)  Gud,  for  alting« 
(L&P  59:7). 

Instruktioner 

Nogle  steder  i  verden  er  overflødighedshornet 
symbol  på  overflod  og  taknemlighed.  Lim  side  7  på  et 
stykke  tykt  papir,  og  klip  så  overflødighedshornet, 
sprækken  og  billederne  af  de  ting,  som  vi  er  taknemlige 
for,  ud.  Lim  billerne  fast  i  overflødighedshornets  åbning, 
uden  at  dække  over  sprækken.  Sæt  en  konvolut  fast 
bag  sprækken  med  tape,  og  hæng  overflødighedshornet 
op  derhjemme.  Bed  familiens  medlemmer  om  at  skrive 
eller  tegne  ting,  som  de  er  taknemlige  for,  på  små  papir- 
strimler og  stikke  dem  gennem  sprækken.  Tag  konvo- 
lutten ned  under  familieaften  eller  ved  middagsbordet, 
og  så  kan  I  skiftes  til  at  læse  op  fra  papirstrimlerne  eller 
tale  om  tegningerne. 

Forslag  til  fællestid 

1.  Hjælp  børnene  med  at  lære  L&P  59:7  udenad  ved  at  frem- 
sige skriftstedet  sammen.  Bed  så  et  barn  om  at  sige:  »Jeg  er 
taknemlig  for  (hvad  han  eller  hun  nu  vælger) . «  Lad  det  barn 
hjælpe  dig  med  at  fremsige  skriftstedet,  og  bed  derefter  et  andet 
barn  om  at  gentage  sætningen  og  nævne,  hvad  han  eller  hun  er 
taknemlig  for.  Fortsæt,  indtil  mange  af  børnene  fremsiger  skrift- 
stedet sammen  med  dig.  Fremhæv  betydningen  af  at  takke  ved  at 
tale  om  deres  svar  og  fortælle,  hvad  du  er  taknemlig  for. 

2.  Tal  om,  hvordan  vi  kan  vise  vores  taknemlighed,  blandt 
andet  ved  at  skrive  breve.  Lad  børnene  skrive  takkebreve  til  et 
familiemedlem,  en  hjemmelærer,  en  skolelærer,  en  missionær  og  så 
videre.  (Mindre  børn  kan  tegne  et  billede  af  nogen  eller  noget,  som 
de  er  taknemlige  for).  Lad  børnene  forestille  sig,  at  de  skriver  et 
takkebrev  til  deres  himmelske  Fader.  Hvad  vil  de  skrive?  Mind  dem 
om,  at  de  kan  takke  vor  himmelske  Fader,  hver  gang  de  beder. 
Syng  en  sang  om  taknemlighed,  som  for  eksempel  »Jeg  takker  dig, 
Fader«  (Børnenes  Sangbog,  s.  9).  □ 

SMÅ  VENNER 


ROBERTO  KOMMER  I  TANKE 

OM  NOGET 


Matthew  og  Danielle  Kennington 

Roberto,«  kaldte  mor.  »Der  er  mad!« 
Roberto  glemte  alt  om  de  legetøjsbiler, 
som  han  var  ved  at  lege  med,  og  styrtede 
hen  til  bordet.  Far  og  Carlos  sad  allerede  på  deres 
pladser.  Roberto  kunne  mærke  duften  af  fideos,  som  var 
hans  livret.  Han  satte  sig  på  sin  stol  og  rakte  ud  af  den 
dampende  skål  nudler. 

»Roberto,  har  du  ikke  glemt  noget?«  spurgte  far. 

Roberto  gled  ned  fra  stolen  og  styrtede  han  til 
vasken.  Han  vaskede  sine  hænder  og  tørrede  dem 
hurtigt.  Mor  havde  lige  sat  sig  ved  bordet,  da  Roberto 
vendte  tilbage.  Han  satte  sig  på  stolen  ved  siden  af 
hende  og  rakte  igen  efter  nudlerne. 

Denne  gang  stoppede  mor  ham.  »Roberto,  har  du 
ikke  glemt  noget?«  Roberto  så  sig  omkring.  Alle  sad 
med  foldede  arme,  og  Carlos  bøjede  hovedet.  Roberto 
foldede  også  sine  arme  og  bøjede  hovedet.  Far  bad 
Carlos  om  at  bede. 

Roberto  hørte  Carlos  takke  vor  himmelske  Fader  for 
maden,  men  så  begyndte  Roberto  at  tænke  på  mors 
lækre  fideos,  og  så  hørte  han  ikke  efter  resten  af 
bønnen.  Så  snart  Carlos  havde  sagt  amen,  langede 
Roberto  ud  efter  skeen.  Han  skovlede  nudler  op  på  sin 
tallerken,  indtil  mor  tog  skeen  fra  ham. 


»Spis  nu  det  der,«  sagde  hun.  »Hvis  du  så  stadig  er 
sulten,  kan  du  få  mere.« 

Da  Roberto  havde  spist  alle  nudlerne  på  tallerkenen, 
var  han  slet  ikke  sulten  mere.  Han  kunne  ikke  få  en  bid 
mere  ned,  selv  ikke  da  mor  kom  med  den  kage,  som 
hun  havde  lavet  til  dessert.  Han  så  Carlos  smile,  mens 
han  øste  creme  over  i  sin  skål.  Roberto  håbede,  at  de 
ville  skynde  sig  at  få  spist  op,  så  han  kunne  komme 
tilbage  til  sit  legetøj. 

Endelig  lænede  far  sig  tilbage  og  smilede  til  mor. 
»Det  smagte  herligt,«  sagde  han.  »Tak  for  mad.« 

»Ja,  tak  for  mad,  mor,«  sagde  Carlos. 

»Må  jeg  rejse  mig  nu?«  spurgte  Roberto. 

Roberto  legede  lige  til  sengetid.  Carlos  hjalp  ham  med 
at  bygge  bygninger  og  huse  af  klodser.  De  lavede 
tunneler,  som  deres  legetøjsbiler  kunne  køre  igennem. 

De  havde  næsten  lavet  en  hel  by,  da  mor  sagde:  »Så  er 
det  sengetid!« 

Da  Roberto  og  Carlos  havde  bedt  deres  aftenbøn, 
fortalte  far  dem  en  historie.  Det  var  en  historie  fra 
Bibelen,  om  hvordan  Jesus  Kristus  hjalp  ti  spedalske 
mænd.  »Ved  du,  hvad  en  spedalsk  er,  Roberto?«  spurgte 
far.  Så  forklarede  han:  »Spedalske  er  mennesker,  som  er 
meget  syge  -  så  syge,  at  de  nogen  gange  må  flytte  langt 
væk  og  bo  helt  for  sig  selv.  Frelseren  gjorde  de  ti  spedalske 
raske  igen,  så  de  kunne  vende  hjem  og  bo  hos  deres  fami- 
lier igen.  Men  kun  én  af  mændene  huskede  at  sige  tak.« 

»Nå,«  sagde  Roberto.  »Hvorfor  det?« 

»Jeg  ved  ikke,  hvorfor  de  ikke 
takkede  Jesus.  Hvad  tror  du, 
Carlos?«  spurgte  far. 

Carlos  tænkte  sig  om  et 
øjeblik.  »Jeg  tror,  at  de  var  så 
glade  for  at  kunne  vende  hjem, 
at  de  glemte  alt  om  det.« 

Far  nikkede.  »Hvad  tror 
du,  Roberto?« 


Roberto  sprang  pludselig  ud  af  sin  seng.  »Lige  et 
øjeblik,«  sagde  han.  »Jeg  er  kommet  i  tanke  om  noget.« 
Han  løb  nedenunder. 

Mor  var  ved  at  stille  tallerkenerne  væk.  Hun  blev 
overrasket  over  at  se  Roberto.  »Er  du  ikke  i  seng?« 

»Jeg  skal  først  sige  noget  til  dig.  Du  lavede  min  livret 
til  mig,  og  jeg  glemte  at  sige  tak,«  forklarede  Roberto. 

Mor  smilede.  »Selv  tak.  Jeg  kan  godt  lide  at  gøre 
noget  for  dig,  især  når  du  husker  at  sige  tak.« 

Roberto  løb  op  til  sit  værelse  igen.  Carlos  sad  og 
lyttede,  mens  far  fortalte  historien  færdig.  »Tak  fordi  du 
legede  med  mig  i  dag,«  sagde  Roberto  til  Carlos.  »Og 
tak,  far,  fordi  du  fortæller  mig  historier  om  Jesus.« 

»Selv  tak,«  sagde  far  og  slukkede  lyset.  »Godnat, 
Roberto.  Godnat,  Carlos.« 

Men  Roberto  faldt  ikke  i  søvn  med  det  samme.  Han 
lå  stille  og  tænke  på  de  mange  ting,  som  han  var 
taknemlig  for.  Han  følte  sig  glad,  og  han  ønskede,  at 
han  kunne  give  sin  himmelske  Fader  et  knus.  Så  krav- 
lede han  ud  af  sengen  og  bad  en  bøn  mere.  Denne  gang 
mente  han  det  virkelig,  da  han  takkede  sin  himmelske 
Fader  for  fideos,  for  mor,  far  og  Carlos  -  og  for  at  have 
hjulpet  ham  til  at  huske  at  sige  tak.  □ 


MOSES 

BELÆRER  SIT  FOLK 


Vivian  Paulsen 

ud  kaldte  Moses  til 
at  være  den  profet, 
som  skulle  føre  isra- 
elitterne ud  af  fangenskab  i 

Egypten.  Han  skilte  Det  Røde  Hav,  så  Moses  kunne 
føre  folket  gennem  det  og  slippe  væk  fra  den  egyp- 
tiske hær,  som  forfulgte  dem.  Da  folket  ikke  havde 
noget  mad,  gav  Herren  dem  manna,  som  de  samlede 
frisk  hver  dag,  undtagen  på  sabbatten.  Når  de  havde 
brug  for  vand,  gav  han  dem  det.  Herren  velsignede 
sit  folk,  og  de  var  taknemlige. 

Da  de  havde  vandret  i  ørkenen  i  to  måneder, 
nåede  de  frem  til  Sinajs  bjerg.  Moses  gik  op  på 
bjerget,  og  Herren  talte  til  ham  og  sagde,  at  han 
skulle  sige  til  folket:  »Hvis  I  adlyder  mig  og  holder 
min  pagt,  skal  I  være  min  ejendom,  ene  alle  af 
folkene«  (2  Mos  19:5).  Og  folket  svarede:  »Alt,  hvad 
Herren  befaler,  vil  vi  gøre«  (2  Mos  19:8). 

Herren  sagde,  at  Moses  skulle  samle  folket  for 
foden  af  bjerget.  Da  de  var  samlet,  blev  bjerget 
dækket  af  en  røgsky,  og  hele  bjerget  rystede.  Så  talte 
Herren  og  sagde: 

»Jeg  er  Herren  din  Gud,  som  førte  dig  ud  af 
Egypten,  af  trællehuset. 


■  Hmmww 


Dui 
end  mig. 

Du  må  ikke  gøre  dig  noget 
gudebillede  ... 

Du  må  ikke  bruge  Herren  din  Guds  navn  til 
løgn  ... 

Husk  sabbatsdagen  og  hold  den  hellig. 

Ær  din  far  og  din  mor  ... 

Du  må  ikke  begå  drab. 

Du  må  ikke  bryde  et  ægteskab. 

Du  må  ikke  stjæle. 

Du  må  ikke  vidne  falsk  mod  din  næste. 

Du  må  ikke  begære«  (2  Mos  20:2-4,  7-8,  12-17). 

Igennem  de  40  år,  som  fulgte,  hvor  israelitterne 
vandrede  i  ørkenen  på  vej  til  det  forjættede  land, 
underviste  og  vejledte  Moses  dem.  Han  hjalp  dem 
med  at  efterleve  disse  bud,  som  Gud  skrev  på  sten- 
tavler. De  er  kendt  som  de  ti  bud. 

Selv  om  vi  ikke  var  til  stede  på  Sinajs  bjerg,  da  disse 
bud  blev  givet,  er  det  lige  så  vigtigt  for  os  at  adlyde 
dem  i  dag,  som  det  var  for  israelitterne  på  Moses'  tid. 
Når  vi  læser  beretningen  i  skrifterne,  kan  vi  forestille 
os,  at  vi  hører  Herren  tale  til  os,  og  Moses  råder  os  til 
at  holde  de  bud,  som  blev  givet  på  Sinaj.  □ 

Instruktioner 

Lim  flanel-figurerne  på  tykt  papir,  farvelæg  dem,  klip  dem  ud  og  brug  dem  til  at 
fortælle  historien  om  Moses  og  de  ti  bud  med. 


Det  Røde  Hav  deltes,  mens  israelitterne  gik  igennem 

VÆR  ET 
EKSEMPEL 


Natalie  Russi  Silva 


AT  VÆRE  SOM  JESUS 


Jeg  hedder  Natalie.  Jeg  blev  født  den  4.  maj  1988  i 
Alidorf  i  Schweiz.  Jeg  er  glad  for  at  være  medlem  af 
Jesu  Kristi  Kirke  af  Sidste  Dages  Hellige. 

Min  lillesøster  Christin  og  jeg  lærer  meget  i  kirken 
om  søndagen.  Christin  er  min  bedste  ven.  Vore  lærere 
underviser  os  fra  Mormons  Bog  og  Bibelen.  Klasserne  er 
bedre  end  dem,  vi  har  i  skolen! 

Jeg  blev  døbt  sidste  år.  Det  føltes,  som  om  jeg  blev 
født  igen  og  begyndte  på  et  nyt  liv.  Nu  vil  jeg  holde 
budene  og  de  pagter,  jeg  har  indgået  med  min  Fader  i 
Himlen,  selv  om  det  ikke  altid  er  let. 

Jeg  går  i  tredje  klasse.  Jeg  går  i  skole  i  Obfelden. 
Nogle  gange  er  det,  som  om  jeg  er  den  eneste  på 
skolen,  der  elsker  og  respekterer  Jesus  Kristus.  Nogle 
af  mine  venner  i  skolen  holder  ikke  visdomsordet,  og 
de  taler  meget  om  verdslige  ting.  Der  er  mange,  som 
bander  henne  på  skolen.  Det  virker  så  almindeligt  for 
dem  at  bande,  at  jeg  nogen  gange  føler  mig  utilpas, 
når  jeg  er  sammen  med  mine  venner.  Det  er  svært 
for  mig  ikke  at  få  samme  vane,  og  nogle  gange  må 
mine  forældre  gøre  mig  opmærksom  på  det 
derhjemme. 

Min  mor  siger,  at  børn,  som  er  medlemmer  af  Kirken 
skal  være  et  lys  for  verden.  Vi  skal  være  gode  eksempler 
for  de  børn,  som  ikke  har  hørt  om  evangeliet.  Jeg 
stræber  efter  at  være  god  og  være  sammen  med  venner, 
som  ikke  har  så  mange  andre  venner. 

Da  jeg  gik  i  børnehave,  havde  jeg  en  ven,  der  ikke 
var  som  de  andre.  Hun  var  hjerneskadet,  og  de  andre 
børn  drillede  hende.  Jeg  legede  med  pigen,  men  nogle 
af  de  andre  børn  var  ondskabsfulde.  Nogen  gange  slog 
de  hende  endda. 

En  morgen  ledte  jeg  efter  hende,  men  kunne  ikke  se 
hende  inde  i  klasseværelset,  så  jeg  gik  udenfor.  Da  jeg 
fandt  hende,  sad  hun  og  spiste  græs.  Nogle  af  børnene 


havde  sagt,  at  det  var  salat,  som  hun  skulle  spise.  Jeg 
blev  så  vred,  at  jeg  begyndte  at  græde.  Jeg  tog  græsset 
ud  af  munden  på  hende  og  trøstede  hende.  Siden  da 
var  vi  gode  venner.  Nu  går  hun  på  en  særlig  skole,  og 
jeg  ser  hende  ikke  mere,  men  jeg  vil  altid  huske  hende. 
Hver  dag  beder  jeg  min  himmelske  Fader  hjælpe  mig 
med  at  hjælpe  andre,  med  at  hjælpe  mine  søskende  og 
hjælpe  mig  med  at  være  et  godt  eksempel  i  skolen.  D 


Modstående  side:  Natalie  Russi 
Silva,  til  højre,  og  hendes  søster 
Christin,  til  venstre,  er  slyngve- 
ninder. 


HVAD  FORVENTER 

JESUS  KRISTUS 

AF  MIG? 

D.J.  og  Linda  Sherwood 

Er  du  nogle  gange  i  tvivl  om,  hvad  du  skal  gøre?  Det  er  jeg.  Så 
tænker  jeg  på  Frelseren.  Jeg  spørger  mig  selv:  Hvad  forventer  Jesus 
Kristus  af  mig? 


KRISTUS  STILNER  STORMEN,  AF  ROBERT  T.  BARRETT 


Jeg  vil  hellere  se  fjernsyn  og  spille  videospil  end  at 
lave  lektier  og  læse  i  skrifterne  med  min  familie. 
Hvad  forventer  Jesus  Kristus  af  mig? 

Og  da  ikke  alle  har  tro,  så  søg  med  flid  og  lær 
hinanden  visdoms  ord;  ja,  søg  visdom  i  de  allerbedste 
bøger,  søg  efter  kundskab  ved  læsning  og  ved  tro  (L&P 
88:118). 


DRENGEN  JESUS  I  VÆRKSTEDET,  AF  DEL  PARSON 


Jeg  bliver  snart  otte  år.  Jeg  er  lidt  bange  for  at 
blive  døbt.  Hvad  forventer  Jesus  Kristus  af  mig? 

Og  dette  er  befalingen:  Omvend  jer,  alle  jordens  ender, 
og  kom  til  mig  og  bliv  døbt  i  mit  navn,  så  l  må  blive 
herliggjort  ved  at  modtage  den  Helligånd,  sål  må  stå 
uplettede  for  mig  på  den  yderste  dag  (3  Nephi  27:20). 


JOHANNES  DØBER  JESUS,  AF  HARRY  ANDERSON 

Jeg  er  ved  at  spare  op  til  en  ny  cykel.  Hvis  jeg  ikke 
betaler  tiende  i  denne  måned,  har  jeg  penge  nok. 
Hvad  forventer  Jesus  Kristus  af  mig? 

Men  søg  først  Guds  rige  og  hans  retfærdighed,  så  skal  alle 
disse  ting  gives  jer  i  tilgift  (3  Nephi  13:33). 


BJERGPRÆDIKENEN,  AF  HARRY  ANDERSON 


ALTID  ERINDRE  HAM,  AF  ROBERT  T.  BARRETT 


Da  jeg  var  henne  hos  købmanden,  stjal  jeg  noget 
tyggegummi.  Det  smager  godt,  men  jeg  ved,  at  det 
var  forkert  gjort.  Men  jeg  vil  ikke  have,  at  nogen 
skal  finde  ud  af  det.  Hvad  forventer  Jesus  Kristus 
af  mig? 

jeg,  Herren,  forlader  synder  og  er  nådig  mod  dem,  der 
bekender  dem  med  et  ydmygt  hjerte  (L&P  61:2). 


Som  regel  går  jeg  i  kirke  om  søndagen,  men  nogle 
gange  vil  jeg  hellere  ud  og  lege  med  mine  venner. 
Hvad  forventer  Jesus  Kristus  af  mig? 

Og  for  at  du  kan  holde  dig  fuldstændig  uplettet  af  verden, 
skal  du  gå  til  bedehuset  og  ofre  dine  sakramenter  på  min 
hellige  dag  (L&P  59:9). 

Den  værste  og  ledeste  bølle  på  hele  skolen  bor 
lige  ved  siden  af  mig.  Han  generer  og  driller  mig 
altid.  Hvad  forventer  Jesus  Kristus  af  mig? 

Men  se,  jeg  siger  jer:  Elsk  jeres  fjender,  velsign  dem,  som 
forbander  jer,  gør  dem  godt,  som  hader  jer  og  bed  for 
dem,  som  krænker  jer  og  forfølger  jer  (3  Nephi  12:44). 


HVAD  SKAL  JEG  SÅ  GØRE  MED  JESUS?,  AF  ROBERT  T.  BARRET 


Min  bedstemor  er  død.  Jeg  savner  hende  meget 
-  og  jeg  har  mest  lyst  til  bare  at  blive  inde  på 
mit  værelse  og  græde.  Hvad  forventer  Jesus 
Kristus  af  mig? 

I  skal  leve  sammen  i  kærlighed.  I  skal  begræde  dem,  der 
dør  ...  Og  det  skal  ske,  at  de,  der  dør  i  mig,  ikke  skal 
smage  døden;  thi  den  er  sød  for  dem  (L&P  42:45-46). 
Er  du  bedrøvet,  så  påkald  Herren,  din  Gud,  i  bøn  om, 
at  din  sjæl  må  få  glæde  (L&P  136:29). 


JESUS  VISER  SIG  FOR  EN  SKARE  PÅ  FEM  HUNDREDE,  AF  GRANT  ROMNEY  CLAWSON 


FOTO:  WELDEN  ANDERSEN  OG  LONGIN 
LONCZYNA 


HVAD  KAN  JEG  GØRE? 
HVAD  KAN  DU  GØRE? 

Idet  mørke,  som  fulgte  Frelserens 
korsfæstelse,  hørte  nephiterne  en 
stemme,  som  bønfaldt  dem:  »Vil  I 
nu  ikke  vende  tilbage  til  mig  og  angre 
jeres  synder  og  blive  omvendt,  så  at 
jeg  kan  helbrede  jer?«  (3  Nephi  9:13). 

»DEN  GUDDOMMELIGE  TILGIVELSES 
BALSAM« 

Synd  sårer  os  åndeligt.  Men 
Frelseren  giver  os  det  samme  løfte, 
som  han  gav  nephiterne:  Hvis  vi  vil 
omvende  os,  vil  han  helbrede  os. 
Ældste  Robert  L.  Bachman  fra  De 
Halvfjerds  har  forklaret:  »Jesus  påtog 
sig  alle  vore  synder  i  Getsemane  og 
på  korset.  Han  døde,  for  at  vi  kan 
leve.  Hvem  blandt  os  har  ikke 
oplevet  smerten  ved  at  synde?  Hvem 
behøver  ikke  desperat  den  guddom- 
melige tilgivelses  balsam  til  at  hele 
en  såret  sjæl?«  (»Jesus  Kristus,« 
Stjernen,  januar  1992,  s.  10). 

I  gamle  dage  brugte  folk  balsam, 
der  var  en  parfumeret  substans,  til  at 
fremme  sårhelingen.  Herrens  forso- 
ning  kan  være  en  balsam  for  den 
sjæl,  der  trænger  til  heling.  De,  der 
bliver  døbt  med  myndighed  fra 
Herren  og  indgår  pagt  om  at  holde 
hans  bud,  kan  -  ved  oprigtig  omven- 
delse -  modtage  den  tilgivelsens 
guddommelige  balsam. 

»DU  KAN  BLIVE  TILGIVET« 

Omvendelse  kræver  forandring, 
hvilket  vil  sige,  at  vi  forsager  de 
syndige  handlinger,  udtalelser  eller 
tanker  og  tillægger  os  en  retfærdig 
adfærd  i  stedet.  Det  kræver  anger  og 


ofte  en  indsats  at  gøre  skaden  god 
igen.  Og  nogle  gange  kræver  det 
bekendelse  til  en  præstedømmeleder. 

Tragisk  nok  er  der  nogle,  som 
mener,  at  deres  synder  er  så  alvorlige, 
at  de  aldrig  kan  blive  tilgivet. 
Præsident  Spencer  W.  Kimball 
fortalte  om  en  kvinde,  som  bekendte 
en  alvorlig  synd,  men  sagde:  »Jeg 
ved,  at  jeg  ...  aldrig  kan  tilgives.« 

Præsident  Kimball  svarede:  »Du 
kan  blive  tilgivet.«  Sammen  læste 
de  skriftsteder,  som  omhandlede 
Frelserens  villighed  til  at  tilgive,  deri- 
blandt Matt  12:31-32,  hvori  Herren 
siger,  at  han  vil  tilgive  alle  synder, 
med  undtagelse  af  at  »tale  imod 
Helligånden.« 

Med  fornyet  håb  så  hun  på  præsi- 
dent Kimball:  »Jeg  tror  dig.  Jeg  vil ... 
opnå  tilgivelse.«  Senere  vendte  hun 
tilbage  som  »et  nyt  menneske  - 
øjnene  strålede,  hun  var  glad 
og  forhåbningsfuld.«  Hun  havde 
omvendt  sig  og  oplevet  Herrens 
helbredende  tilgivelse  (Tilgivelsens 
mirakel,  s.  300-301). 


DAGLIG  OMVENDELSE 

1  de  fleste  tilfælde  omfatter  omven- 
delse ikke  så  dramatiske  forandringer. 
Den  består  snarere  af  små,  daglige 
forandringer,  som  fører  os  i  retning  af 
guddommelighed.  Præsident  Brigham 
Young  bemærkede:  »Der  er  intet 
andet  bevis  ...  på  at  folk  trofast  efter- 
lever deres  religion,  end  at  de  oprigtigt 
omvender  sig  fra  deres  synder,  adlyder 
loven  om  dåb  til  syndernes  forladelse 
og  da  fortsætter  med  at  udføre  retfær- 
dige gerninger  dag  for  dag«  (Kirkens 
præsidenters  lærdomme:  Brigham  Young, 
1997,  s.  75). 

Omvendelse  er  en  guddommelig 
gave.  Dens  formål  er  at  bibringe  os 
glæde.  Da  Aaron  havde  belært  kong 
Lamonis  far  om  frelsesplanen, 
spurgte  kongen:  »Hvad  skal  jeg  gøre 
for  at  få  det  evige  liv?  ...  jeg  vil  ofre 
alt,  hvad  jeg  ejer  ...  så  jeg  kan  få 
denne  store  glæde.« 

Aaron  fortalte  ham,  at  han  måtte 
udøve  tro  og  omvende  sig.  Og  så 
tilbød  kongen  at  give  det,  som  vi  alle 
skal  give,  hvis  vi  vil  komme  til 
Kristus:  »O,  Gud  ...  jeg  vil  aflægge 
alle  mine  synder  for  at  kende  dig« 
(Alma  22:15-18). 

Uanset  om  synderne  er  små  eller 
store,  så  sårer  de  vores  sjæl. 
Heldigvis  har  vi  en  Frelser.  Når  vi 
kommer  til  ham  og  omvender  os,  vil 
han  tage  imod  vores  offer  og 
helbrede  os. 

•  Hvilke  skridt  skal  vi  tage  for 
virkelig  at  omvende  os  fra  vores  synder? 

•  Hvordan  fører  oprigtig  omven- 
delse til  åndelig  heling?  □ 

Forskellige  ægtepar 
fortæller,  hvordan 
anvendelse  af  evan- 
geliets principper 
hjalp  dem  til  at  styrke 
deres  ægteskab. 


Alle  ægteskaber  har 
prøvelser  og  udfor- 
dringer, men  når  ægtepar 
holder  budene  og  søger 
Herrens  Ånds  vejledning,  bliver  de  i 
stand  til  at  skabe  stærke  forhold,  som 
kan  modstå  livets  storme.  Kirkens  tids- 
skrifter bad  læserne  om  at  fortælle, 
hvordan  evangeliet  havde  hjulpet  dem 
til  at  gøre  deres  ægteskab  bedre.  Det 
følgende  er  et  uddrag  af  svarene. 

Byg  på  et  tempelægteskab.  Min 
mand,  John,  var  vikar  i  gymnasiet. 
En  dag  dukkede  emnet  ægteskab  op 


Skab 
et  stærkt 
ægteskab 


henne  på  skolen,  og  eleverne  sagde, 
at  en  mand  i  hans  alder  burde  have 
været  skilt.  Gift  med  sin  anden  kone 
og  parat  til  at  finde  sin  tredje.  De 
sagde,  at  han  snød  sine  børn  for 
muligheden  for  at  lære  at  leve 
sammen  med  stedsøskende,  og  de 
påstod,  at  han  dermed  lod  dem  være 
uforberedt  på  deres  egne  skilsmisser! 

John  svarede,  at  ægteskabet  kan 
holde  selv  i  vore  dages  verden,  og 
han  forklarede,  at  hverken  vores 
forældre  eller  bedsteforældre  havde 
været  skilt.  De  havde  været  gode 
eksempler  for  ham,  sagde  han,  og  vi 
havde  i  sinde  at  være  de  samme 
eksempler  for  vore  børn. 

Senere  talte  vi  om,  hvad  det  var, 
der  holdt  os  sammen.  For  det  første 


giftede  vi  os  i  templet  og  bestræber 
os  på  at  tage  til  templet  regelmæs- 
sigt. Mindst  én  gang  om  året  deltager 
vi  i  beseglingsordinanserne  for  at 
mindes  de  pagter,  som  vi  indgik  ved 
templets  alter.  Vi  talte  også  om,  at 
der  ikke  er  nogen  »flugtklausul«  i 
vores  ægteskab.  Vi  taler  problemerne 
igennem  i  stedet  for  at  stikke  af,  og  vi 
tager  Herren  med  i  vores  beslut- 
ninger. 

Så  er  der  de  små  ting,  som  vi  gør 
for  at  minde  hinanden  om  de  løfter, 
vi  afgav  i  templet.  Vi  finder  ikke  fejl 

hos  hinanden,  det  er  der  masser  af 
andre,  der  nok  skal  gøre  for  os.  Og  vi 
lader  de  små  ting  passere.  Hvem  vil 
om  hundrede  år  interessere  sig  for,  at 
der  ikke  blev  vasket  op  hver  aften? 
Og  bedst  af  alt,  så  glæder  vi  os  til  at 
komme  hjem  til  hinanden.  -  Maria 
og  John  Bates. 

Studér  skrifterne.  En  forårsdag 
kom  jeg  glad  og  munter  hjem  og 
fandt  min  kone  opløst  i  gråd.  Jeg 
spurgte  hende  straks,  hvad  der  var 
sket.  Hun  forklarede,  at  min  far,  som 
nogle  år  tidligere  havde  slået 
hånden  af  mig,  fordi  jeg  blev 
medlem  af  Kirken,  havde  ringet. 
Han  havde  forsøgt  at  overbevise 
hende  om,  at  jeg  var  en  elendig 
ægtemand.  Jeg  følte  vreden  vælde 

op  i  mig  over,  at  han  kunne  finde  på 
at  gøre  min  kone  så  ked  af  det. 

Jeg  havde  lyst  til  at  ringe  til  min 
far  og  svare  igen.  Men  jeg  besluttede 
at  vente  lidt  og  falde  til  ro  først.  De 
næste  to  dage  var  jeg  vred  og  bitter. 
Om  aftenen  den  anden  dag  knælede 
min  kone  og  jeg  for  at  bede.  Jeg  følte 
mig  ikke  i  humør  til  at  bede,  så  jeg 
bad  min  kone  om  at  gøre  det. 

Hun  tog  min  arm  og  sagde:  »Inden 
vi  beder,  er  der  et  skriftsted,  som  du 
skal  læse.«  Hun  slog  op  på  3  Nephi  og 
læste:  »Elsk  jeres  fjender,  velsign  dem, 
som  forbander  jer,  gør  dem  godt,  som 
hader  jer,  og  bed  for  dem,  som 
krænker  jer  og  forfølger  jer«  (12:44). 

Mit  hjerte  begyndte  at  hamre.  Det 
var,  som  om  Frelseren  talte  direkte  til 
mig,  for  hans  ord  trængte  ind  i  mit 
hjertes  inderste.  Jeg  begyndte  at 
græde,  da  jeg  mærkede,  hvordan  mit 
vrede  hjerte  blødgjordes. 

Da  jeg  så  på  min  kone,  sagde  hun 
noget,  som  jeg  aldrig  vil  glemme: 
»Ved  du,  hvorfor  jeg  viste  dig  det 
skriftsted?  Fordi  jeg  vil  have,  at  du 
skal  være  så  god,  som  du  overho- 
vedet kan  blive.« 

Jeg  var  overvældet.  Min  søde 
kone  havde  åbnet  en  skriftens  dør, 
som  lod  evangeliets  lys  skinne  ind  til 
mit  hjerte,  og  jeg  blev  i  stand  til  at 
tilgive  min  far.  Jeg  kom  til  at  holde 
endnu  mere  af  min  kone.  Evangeliet 
har  givet  os  et  solidt  fundament  i 
vores  ægteskab,  og  vi  hjælper 
hinanden  til  at  yde  vores  bedste.  - 
Navnet  er  tilbageholdt 

Søg  Åndens  gaver.  Jesu  Kristi 
evangelium  har  været  et  storslået 
redskab  i  vores  ægteskab  på  mange 
måder.  Jeg  henvendte  mig  til  min 
himmelske  Fader  for   at  finde  en 


løsning  på  nogle  problemer,  som  min 
mand  og  jeg  tumlede  med.  Jeg  blev 
inspireret  til  at  mødes  med  min 
biskop,  som  ved  præstedømmets 
magt  udrustede  mig  med  gaven  til  at 
kunne  kommunikere  tydeligt  med 
min  mand.  Den  velsignelse  har  været 
af  stor  værdi  i  vores  ægteskab. 

Vi  bad  også  begge  to  om,  at 
Herren  ville  blødgøre  vore  hjerter  og 
vores  ægtefælles  hjerte,  og  at  vi 
begge  ville  blive  gjort  opmærksom 
på,  når  vi  begik  fejl.  Kun  Herrens 
Ånd  kan  forandre  vore  hjerter  og 
åbne  vores  forståelse  for  det,  som  vi 
endnu  ikke  begriber.  -  Navnet  tilba- 
geholdt 

Stol  på  Herren.  Jeg  kan  stadig 
huske  den  følelse,  som  skyllede 
igennem  mit  hjerte,  mens  jeg  sad  ved 
siden  af  min  brud  i  beseglings- 
værelset  i  templet.  Jeg  følte  mig 
spændt,  glad  og  nervøs.  Inden  vi 
knælede  ved  alteret,  rådede  tempel- 
præsidenten os  til  at  overveje  betyd- 
ningen af  det,  som  vi  nu  gjorde.  Han 
forklarede,  at  vi  ville  få  prøvelser  i 
vores  ægteskab.  Men  den  gang 
syntes  hans  ord  ikke  at  have  særlig 
stor  betydning. 

Nu,  mange  år  senere,  hvor  min 
kone  og  jeg  kæmper  med  at  opdrage 
vores  teenage-børn,  har  tempelpræ- 
sidentens ord  fået  ny  betydning.  Jeg 
mindes  en  aften,  hvor  jeg  gik  rundt 
i  huset,  slukkede  alle  lysene  og  satte 
mig  i  en  lænestol  for  at  vente  på,  at 
det  sidste  af  børnene  skulle  vende 
hjem.  Viserne  på  uret  over  fjernsynet 
viste  mig,  at  vores  søn  ikke  ville 
overholde  det  aftale  tidspunkt. 
Minutterne  gik,  og  det  var  helt 
udelukket,  at  jeg  kunne  snuppe  mig 
en  lur  i  lænestolen. 


Da  viserne  passerede  kl.  2.45  blev 
jeg  rigtig  bekymret.  Var  min  søn 
kommet  til  skade?  Lå  han  på  gaden  et 
eller  andet  sted?  Endelig  hørte  jeg 
ham  komme.  Hvad  skulle  jeg  sige? 
Konfrontationen  varede  kun  ganske 
fa  minutter,  men  det  føltes  som  en 
evighed.  Senere  begyndte  min  kone 
og  jeg  at  tænke  dybt  over  vores  rolle 
i  børnenes  liv. 

Den  nats  frygt  og  andre  kriser  med 
vores  teenage-børn  fik  os  til  at 
udvikle  os  og  ændre  holdning.  Vi 
indså,  at  vi  måtte  ændre  indstillingen 
fra  at  bekymre  os  om,  at  børnenes 
dårlige  opførsel  ville  falde  tilbage  på 
os,  og  i  stedet  nære  en  dyb  og  alvorlig 
bekymring  for  børnenes  evige 
velfærd.  Vi  gik  fra  at  være  forældre, 
der  fejede  familiens  problemer  ind 
under  gulvtæppet  for  at  undgå  pinlige 
situationer,  til  at  være  forældre,  der 
udøvede  tro,  mens  vi  måtte  lytte  til 
kritiske  familiemedlemmers  og 
naboers  kommentarer.  Og  i  stedet 
søgte  vi  Herrens  vejledning. 

Gennem  disse  prøvelser  er  vores 
ægteskab  blevet  styrket.  Vi  ved,  at 
vor  rare  og  kærlige  himmelske  Fader 
har  opstillet  en  række  trin,  der  vil 
udvikle  os:  »Den,  der  modtager  lyset 
og  forbliver  i  Gud,  får  mere  lys,  og 
det  lys  bliver  klarere  og  klarere  indtil 
den  fuldkomne  dag«  (L&dP  50:24). 

Ved  at  sætte  vores  lid  til  Herren 
har  vi  set  denne  vækstproces  løfte 
os  til  nye  højder  af  evangelisk  for- 
ståelse og  indgyde  os  et  stærkere 
ønske  om  at  efterleve  Frelserens 
lærdomme,  -  Ron  Hansen 

Byg  på  evangeliet.  Meget  få 
ægteskaber  er  beskyttet  mod  prøvel- 
sernes og  trængslernes  vinde, 
flodbølgerne    af  konsekvenser    af 

katastrofale  beslutninger  og  de  dage, 
hvor  mange  tænker:  »Hvorfor  i 
himlens  navn  giftede  vi  os  dog?« 
Selv  om  hver  af  disse  kategorier  har 
magt  til  at  knuse  vores  forhold,  har 
vi  opdaget,  at  efterlevelse  af  budene 
og  værdsættelse  af  ægteskabet  har 
givet  os  en  grundvold,  som  vi  kan 
bygge  på. 

Intet  kommer  let  her  i  livet.  Vi  må 
sætte  »arbejde  på  vores  ægteskab« 
på  vores  daglige  huskeliste.  Ligesom 
vores  vidnesbyrd  skal  plejes  dagligt, 


skal  vores  ægteskab  næres  med 
kærlige  ord,  hurtig  tilgivelse  og 
betænksomme  udtalelser.  Vi  har  også 
besluttet  os  for  at  være  der,  hvor  vi 
bør  være,  og  gøre  det,  som  vi  bør 
gøre.  Når  det  er  søndag,  går  vi  i 
kirke.  Når  det  er  morgen,  studerer  vi 
skrifterne  og  beder.  Vi  minder  os  selv 
om,  at  målet  ikke  er  at  tænke  ens, 
men  at  tænke  sammen.  Min  mand 
og  jeg  er  klar  over,  at  vi  er  meget 
forskellige,  og  vi  arbejder  på  at  forstå 
hinandens  synspunkter.  Vores  mål  er 

Nøjagtig  ligesom  forældre  søger 
efter  muligheder  for  at  være 
sammen  med  deres  børn,  bør 
ægtemænd  og  hustruer  søge  efter 
muligheder  for  at  være  alene 
sammen,  så  de  kan  styrke  deres 
forhold  og  holde  deres  kærlighed 
sund  og  levende. 


at  forelske  os  i  hinanden  igen  og  igen 
hele  livet  igennem. 

Ved  at  bygge  vores  forhold  på 
evangeliet  har  vi  et  anker,  der  kan 
holde  vores  »Ægteskabshus«  foran- 
kret til  den  klippegrund,  som 
Frelseren  talte  om.  »Og  skylregnen 
kom,  og  floderne  kom,  og  vinden 
blæste  og  slog  imod  dette  hus,  og  det 
faldt  ikke;  thi  det  var  grundfæstet  på 
klippen«  (3  Nephi  14:25).  -  Shondra 
Imler  Yeager 

Studér  sande  principper.  Vi 
begyndte  begge  ægteskabet  med  en 
lav  selvværdsfølelse,  og  vi  var  begge 
enspændere  af  natur.  En  aften  bød 
min  kone  to  ældster  fra  Jesu  Kristi 
Kirke  af  Sidste  Dages  Hellige  indenfor, 
fordi  det  var  snestorm  udenfor,  og  hun 
havde  ondt  af  dem.  Jeg  fik  et  vidnes- 
byrd om,  at  Kirken  var  sand  -  selv  om 
jeg  til  at  begynde  med  stillede  mig 
tøvende   an  -  og  til  sidst  blev  vi 


medlemmer  af  Kirken.  Som 
medlemmer  har  vi  lært,  at  vi  begge  er 
Guds  børn,  og  at  det  er  muligt  at 
forbedre  sig.  Vi  har  erkendt,  at  vi  har 
fået  svagheder  for  at  kunne  lære 
ydmyghed,  og  at  vore  svagheder  kan 
blive  vendt  til  styrke  (se  Ether  12:27). 
Den  kendsgerning  gav  os  mod  til  at 
holde  sammen  og  studere  de  korrekte 
principper,  som  har  hjulpet  os  til  at 
foretage  de  nødvendige  justeringer. 

Da  jeg  meget  senere  blev  kaldet 
til  at  tjene  som  biskop,  kunne  jeg 


fortælle  mange  andre  mennesker  om 
de  ressourcer,  som  min  kone  og  jeg 
havde  studeret:  Principper  fra  skrif- 
terne, artikler  fra  Kirkens  tids- 
skrifter, bøger,  jeg  havde  læst,  og 
historier,  jeg  havde  hørt,  som  illu- 
strerede, hvordan  evangeliets  prin- 
cipper kan  styrke  ægteskabet.  Alle 
historierne  var  gode,  fordi  de 
byggede  på  evangeliske  sandheder. 
Denne  praktiske  hjælp,  erfa- 
ringer og  samlingen  af  histo- 
rier -  der  underbyggede  det, 


vi  lærte  fra  skrifterne  -  har  ikke  blot 
hjulpet  min  kone  og  mig,  men  også 
mange  andre  til  at  forbedre  deres 
ægteskabsforhold  og  nyde  at  være 
sammen.  Der  findes  så  meget  i  evan- 
geliet, som  er  givet  som  en  hjælp  til 
at  forbedre  forholdet  til  vores  ægte- 
fælle. -  Robert  N.  Allen 

Hold  dig  til  din  ægtefælle.  Nogle 
få  måneder  efter  at  vi  var  blevet  gift, 
flyttede  min  mand  og  jeg  over  i 
den  anden  ende  af  landet, 
langt  fra  vores  forældre. 


Som  følge  af  det  kunne  vi  ikke 
bede  vore  forældre  om  råd  og  hjælp 
med  alle  mulige  småting.  Vi  var 
tvunget  til  at  gøre  det,  som  Herren 
råder  til,  nemlig  at  holde  os  til 
vores  ægtefælle  og  »ingen  anden« 
(L&P  42:22).  At  »holde  sig  til« 
betyder  at  være  trofast,  klynge  sig 
til  og  holde  ved. 

I  de  første  år  af  vores  ægteskab 
kæmpede  vi  for  at  vænne  os  til  livet 
i  militæret,  hinanden,  længere 
adskillelse  og  senere  til  et  lille  barn. 
Men  vi  klarede  disse  storme  og  holdt 
os  endnu  mere  til  hinanden,  og  vores 
kærlighed  voksede  sig  stærkere  trods 
stormene. 

Eftersom  alt  andet  skal  støtte 
vores  ægteskab  og  vores  ønske  om 
ophøjelse,  hænger  vi  os  ikke  i  mate- 
rielle ting,  karriere  eller  frivilligt 
arbejde,  selv  om  det  også  kræver 
vores  opmærksomhed  af  og  til.  Til 
tider  er  vi  nødt  til  at  lade  en  kaldelse 
i  Kirken  hvile  en  tid,  fordi  vores 
ægteskab  har  brug  for  opmærk- 
somhed. 

Til  tider  har  vi  kun  kort  tid  til  at 
holde  os  til  hinanden.  De  tids- 
punkter er  ofte  forbundet  med  andre 
opgaver,  såsom  at  køre  til  og  fra 
lederskabsmøder  eller  at  gå  på 
indkøb  uden  børnene.  Nøjagtig 
ligesom  vi  søger  efter  muligheder  for 
at  være  sammen  med  vores  børn, 
søger  vi  også  efter  muligheder  for  at 
være  sammen  uden  dem. 

Vi  planlægger  også  andre  tids- 
punkter, hvor  vi  kan  være  sammen. 
Opfordringen  til  at  gå  ud  sammen  en 
gang  om  ugen  er  inspireret.  Det 
behøver  ikke  at  være  en  dyr  aften;  vi 
behøver  end  ikke  at  forlade  vores 
hjem.  Men  det  skal  være  uden  børn. 


Det  er  den  tid,  hvor  vi  styrker  vores 
forhold  og  holder  vores  kærlighed 
sund  og  levende. 

Med  alle  de  røster,  der  forsøger 
at  forpurre  vores  stræben  efter 
ophøjelse,  ved  vi,  at  alt,  som  forsøger 
at  opløse  ægteskabet,  ikke  stammer 
fra  Gud.  Vores  ægteskab  har  over- 
levet, fordi  vi  har  prøvet  at  følge 
rådet  om  at  holde  os  til  hinanden  og 
tjene  Gud.  -  Becky  E.  Ludlow 

Bed.  Da  Chad,  vores  nyfødte, 
begyndte  at  kræve  mere  og  mere  af 
min  kones  tid,  begyndte  jeg  at  føle 
mig  en  smule  vred.  Chad  medførte 
nye  udgifter,  og  jeg  følte  byrderne 
tynge  mig.  Ofte  følte  jeg,  at  min  kone 
ikke  forstod  mig.  Behovet  for  at  føle 
sig  forstået  gav  mig  lyst  til  at  søge 
venskab  og  opbakning  uden  for 
ægteskabet.  Men  så  huskede  jeg  den 
følelse,  som  jeg  havde,  da  jeg  tog  min 
søde  kones  hånd  i  beseglingsværelset 
i  templet  i  Boise  i  Idaho.  Der  bar 
Herrens  And  vidnesbyrd  til  mig  om 
helligheden  af  vores  ægteskab.  Jeg  vil 
aldrig  glemme  det  øjeblik. 

Jeg  blev  engang  spurgt,  om  vi 
beder  for  at  vores  ægteskab  skal 
lykkes.  Det  gør  vi  nu.  Hver  aften 
knæler  vi  sammen  med  vores  søn  og 
holder  familiebøn.  Evangeliet  er  fuld 
af  redskaber,  som  kan  styrke  ægte- 
skabet. Det  har  været  en  styrke  i 
vores  ægteskab,  at  vi  har  et  stærkt 
forhold  til  vor  himmelske  Fader. 
-  Scott  A.  Carlson 

Vær  taknemlig  og  tilgiv.  Det  var 
sent.  Min  mand  og  jeg  var  begge 
udmattede,  huset  var  rodet,  og  vores 
ældste  barn  drillede  den  lille.  Så  røg 
min  mand  og  jeg  pludselig  ud  i  en 
meningsudveksling,  der  førte  til  et 
skænderi.     Det    medførte    sårede 


følelser.  Kort  efter  sad  jeg  i  et 
værelse,  mens  min  mand  befandt  sig 
i  en  anden  stue.  Tavsheden  sænkede 
sig  over  huset. 

Jeg  lagde  børnene  i  seng,  og  ingen 
af  os  mælede  et  ord.  Vores  hjem  var 
nu  bare  et  hus:  tomt,  koldt  og  stille. 
Jeg  kunne  ikke  sove.  Min  pude  blev 
våd  af  tårer,  og  mine  tanker  gik  hele 
tiden  til  min  dejlige  mand  gennem 
seks  år,  som  nu  sad  alene  inde  i 
stuen. 

Jeg  begyndte  at  bede  om  vejled- 
ning. Jeg  ville  have,  at  han  skulle 
tage  det  første  skridt  og  sige,  at  han 
var  ked  af  det,  men  endnu  mere 
ønskede  jeg,  at  den  kærlige  atmos- 
fære skulle  vende  tilbage  til  vores 
hjem.  Mens  jeg  bad,  fyldtes  mit  sind 
af  dejlige  minder  om  min  mand, 
vores  ægteskab,  vore  tempelpagter 
og  alle  mine  velsignelser.  Så  faldt  en 
tanke  mig  ind:  Hvad  vil  Herren  have, 
at  jeg  skal  gøre?  Tårerne  fik  frit  løb,  og 
inden  jeg  vidste  af  det,  knælede  jeg 
ved  siden  af  min  mand  og  vækkede 
ham  blidt. 

Han  knugede  mig  og  sagde:  »Du 
skal  ikke  græde.«  Vi  blev  begge  ved 
med  at  sige,  at  vi  var  kede  af  det,  og 
vi  fortalte  hinanden,  hvor  højt  vi 
elskede  hinanden.  Straks  fyldte  den 
dejlige  ånd  vores  hjem  igen. 

I  tankerne  takkede  jeg  min 
himmelske  Fader,  som  havde  fået 
mig  til  at  lytte  med  hjertet,  at  være 
ydmyg  og  at  tælle  de  måder,  hvorpå 
min  mand  havde  velsignet  os  i  vores 
samliv.  Siden  den  aften  bestræber 
min  mand  og  jeg  os  på  at  være 
mere  varsomme,  når  vi  er  trætte,  og 
vi  prøver  på  at  tælle  vores  velsig- 
nelser og  være  mere  tålmodige. 
-  Kelly  Smith  Q 

DU  KAN  GØRE  EN  INDSATS 


Paul  Cox 

Værn  om  Guds 
skaberværk 


Anne  Billings 

FOTO:  MARK  A.  PHILBRICK/BRIGHAM  YOUNG  UNIVERSITY 

Paul  Cox  anede  ikke,  at  regnskoven  i  nærheden 
af  den  landsby  i  Falealupo  i  Vestsamoa,  hvor 
han  og  hans  familie  boede,  skulle  ryddes,  før 
han  hørte  bulldozernes  brølen  en  tidlig  morgen  i  1987. 

Landsbyboerne  havde  modstræbende  måtte  sælge 
mere  end  12.000  hektarer  skov  for  at  få 
penge  til  at  bygge  en  ny  skole  for. 
Skolebyggeriet  var  et  krav  fra  den  samo- 
anske regering,  men  det  var  landsbyens 
problem  at  skaffe  pengene.  »Landsbyboerne 
ville  ikke  overdrage  området  til  skovhug- 
gerne,« forklarer  bror  Cox,  der  har  orlov  fra 
Brigham  Young  University,  mens  han  virker 
som  leder  af  National  Tropical  Botanical 
Garden  på  Hawaii  og  arbejder  som 
professor  i  miljøforskning  i  Uppsala  i 
Sverige.  »Faktisk  havde  de  holdt  skovhug- 
gerne stangen  i  over  ti  år.  Men  de  havde 
ingen  anden  mulighed  for  at  tjene  penge  til 
skolen.  De  følte,  at  de  måtte  vælge  mellem 
deres  børn  og  deres  skov.  Det  var  et  forfær- 
deligt valg  for  dem.«1 

Mange  mennesker  ville  føle  sig  magtesløse  i  sådan  en 
situation,  men  i  den  svære  stund  traf  bror  Cox  en  beslut- 
ning. »Jeg  tilbød  at  skaffe  pengene  til  at  bygge  skolen  for, 
hvis  landsbyboerne  ville  værne  om  skoven  ...  Jeg  anede 
ikke,  hvor  vi  skulle  få  pengene  fra.« 


Paul  Cox  hjalp  Indbyg- 
gerne i  Falealupo  på 
Samoa  med  at  skaffe 
midler  til  en  skole  til 
deree  børn  for 
(herunder),  uden  at  de 
blev  nødt  til  at  sælge 
deree  dyrebare  regnskov 
(til  højre)  til  skovhug- 
gere. 

Som  etnobotaniker 
samler  bror  Cox 
prøver  fra  planter 
oø  træer  for  at  under- 
søge deres  anvendelse  i 
medicin. 


Men      mere 
presserende   end 
det  at  skaffe  pengene 
var  nødvendigheden  af 
at  fa  landsbyboerne  til  at  tage  imod 
hans    tilbud.   Mange    af  landsbyens 
høvdinge  var  mistænksomme  over  for 
bror  Cox,  men  den  øverste  høvding,  Fuiono 
Senio,  stolede  på  ham  og  overtalte  de  andre 
høvdinge  til  at  tage  imod  bror  Cox'  hjælp,  å 

Skovhuggerne  var  allerede  begyndt 
at  rydde  skoven,  da  høvdingerne  gav 
deres  samtykke.  Høvding  Senio  løb  flere 
kilometer  ned  af  vejen  med  sin  machete  i  hånden  og  jog 
skovhuggerne  væk. 

Den  næste  dag,  da  bror  Cox  havde  talt  med  sin  kone 
og  fået  hendes  støtte,  fløj  han  til  Samoas  hovedstad 
Apia  og  underskrev  et  gældsbevis  på  det  beløb,  som 
skulle  bruges  til  skolebyggeriet.  Han  mindes:  »Jeg 
vendte  tilbage  til  min  kone  med  de  gode  og  de  dårlige 
nyheder.  De  gode  nyheder  var,  at  vi  havde  været  med 
til  at  redde  12.000  hektarer  regnskov.  De  dårlige 
nyheder  var,  at  vi  ville  blive  nødt  til  at  sælge  vores  hus 
og  vores  bil,  og  så  ville  vi  måske  alligevel  ikke  have 
penge  nok. 

Det  er  i  sådanne  stunder,  at  man  opdager,  at  man  har 
et  godt  ægteskab,  for  Barbara  tog  mig  i  hånden  og  sagde: 
>Paul,  hvor  tit  får  man  chancen  for  at  gøre  noget  så 
vidunderligt?  Det  er  alle  tiders!  <« 


Bror  og  søster  Cox 
traf  forberedelser  til  at  fa 
solgt  deres  hus  i  Utah, 
men  snart  hørte  stude- 
rende    fra     Brigham 
Young  University,  fami' 
lien  og  folk  i  Provo  om 
sagen,  og  de  indsam- 
lede så  mange  penge,  at  det  ikke  blev 
nødvendigt  for  familien  Cox  at  sælge 
deres  hus  og  bil. 

Bror  Cox  udarbejdede  en  pagt  med 

befolkningen  i  Falealupo,  som  beskytter 

skoven  de  næste  50  år.  Landsbyboerne 

kan  stadig  benytte  skoven,  som  de  altid 

har  gjort,  til  at  samle  føde,  lægeurter  eller 

materialer    til    hytter    og    kanoer.    Men 

skovhuggere   og  andre   entreprenører 

må  derimod  ikke  skade  skoven. 


VÆRN  OM  KLODEN 

Bror  Cox  holdt  ikke  op,  efter  at  han  havde 
reddet  regnskoven  ved  Falealupo.  I  1997  ærede 
det  internationale  samfund  ham  og  høvding  Senio 
med  Goldman  Environmental  Prize,  der  kaldes  miljøbe- 
vægelsens Nobelpris.  Bror  Cox  brugte  sin  andel  af 
pengene  til  at  oprette  en  fond,  der  beskytter  regnskoven 
ved  Falealupo,  selv  efter  at  den  oprindelige  50-års  pagt  er 
udløbet. 

I  1997  havde  han  også  stiftet  Seacology  Foundation. 
Denne  fond  arbejder  på  at  »redde  verden,  landsby  for 
landsby«  ved  at  hjælpe  andre  landsbyer  på  Stillehavsøerne 
med  penge  til  skoler,  vandforsyning,  lægefaciliteter  og 
andre  fornødenheder,  uden  at  de  bliver  nødt  til  at  sælge 
deres  regnskove.2 

»Det  er  små  projekter,  som  vi  har  sat  i  værk  i  små  lands- 
byer,« siger  bror  Cox,  »men  de  betyder  meget  for  de  menne- 
sker, som  bor  der.  De  projekter  ændrer  jo  ikke  hele  verden, 
men  de  er  med  til  at  forbedre  livet  for  nogle  mennesker  i 
flere  landsbyer,  og  det  er  rigeligt  umagen  værd. 

Jeg  håber,  at  jeg,  når  jeg  forlader  denne  verden,  kan 
efterlade  den  i  lidt  bedre  stand,  end  jeg  fandt  den.  Lad  os 
se  det  i  øjnene:  Falealuops  regnskov  er  ikke  stor.  Samoa 
er  et  lille  land,  men  i  det  mindste  har  jeg  da  udrettet 
noget  der.  Og  det  er  det,  det  drejer  sig  om  for  hver  enkelt 
af  os.  Vi  kan  alle  udrette  noget  på  hver  vores  måde.« 

VÆRN  OM  FAMILIETRADITIONERNE 

I  sit  arbejde  for  at  værne  om  miljøet  er  bror  Cox  også 
med  til  at  værne  om  en  familietradition.  Hans  forældre 
lærte  ham  at  elske  Herren  og  hans  skaberværk.  Pauls 
far  arbejdede  som  skovfoged,  og  hans  mor  var  vildt'  og 
havbiolog.  Begge  var  aktive  medlemmer  af  Kirken. 
»Lige  siden  jeg  var  en  lille  dreng,  har  jeg  bedt  for  de 
planter  og  dyr,  som  vor  himmelske  Fader  har  skabt,« 
siger  Paul. 

I  dag  stræber  bror  Cox  efter  at  videregive  den  samme 
kærlighed  til  evangeliet,  til  kloden  og  til  andre  menne- 
sker, som  han  lærte  af  sine  forældre,  til  sin  egen  familie. 

»Vores  børn  beder  for  skovene  og  dyrene,«  siger  han. 
»Det  er  sådan  en  slags  familiemission,  at  gøre  hvad  vi  kan 
for  at  værne  om  planeten.  Vore  børn  nærer  en  dyb 
kærlighed  til  naturen  og  stor  respekt  for  kulturelle 
forskelle.  De  holder  meget  af  at  se,  hvordan  mennesker  i 
andre  egne  af  verden  lever,  og  de  er  især  glade  for  at 
omgås  medlemmer  af  Kirken  i  forskellige  egne  af  verden.« 

Paul,  hans  hustru  og  deres  fem  børn  har  flyttet  rundt  i 
verden,  mens  han  har  arbejdet  i  Samoa,  Australien,  New 
Zealand  og  nu  på  Hawaii  og  i  Sverige.  I  Sverige  fik  han 
en  indbydelse  til  at  undervise  og  forske  i  to  år  ved  univer- 
sitetet i  Uppsala.  Der  virker  han  som  Kong  Carl  XVI 
Gustav  Professor  i  Miljøvidenskab. 


»Jeg  havde  holdt  en  tale  ved  et  fornemt  middagssel- 
skab, som  kongen  og  dronningen  var  værter  for,«  mindes 
bror  Cox.  Han  sad  ved  siden  af  dronningen,  og  en  eller 
anden  rejste  sig  og  udbragte  en  skål  til  hendes  ære.  »Der 
var  omkring  600  mennesker  i  salen.  Jeg  så  mig  om,  og  der 
var  hævede  vinglas  overalt.  Jeg  vidste  ikke,  hvad  jeg 
skulle  gøre,  så  jeg  greb  mit  vandglas  og  hævede  det.  Det 
lød  et  gisp  -  folk  var  forbløffede  over,  at  jeg  kunne  finde 
på  det. 

Da  jeg  satte  mig  efter  skålen,  lænede  dronningen  sig 
over  mod  mig  og  hviskede:  >Det  var  kvikt  gjort. <  Det  er 
otte  år  siden,  og  nu  har  de  inviteret  mig  tilbage.  Jeg  tror, 
at  man  vinder  folks  respekt,  hvis  man  står  ved  det,  man 
tror  på.« 

Selvom  bror  Cox  bruger  megen  tid  på  at  tilegne  sig 
videnskabelig  kundskab,  lader  han  det  aldrig  blive  vigti- 
gere end  hans  stræben  efter  en  anden  type  kundskab, 
nemlig  åndelig  kundskab.  Han  mener  godt,  at  videnskab 
og  evangeliet  kan  gå  hånd  i  hånd.  »Der  er  mange  menne- 
sker, som  mener,  at  tro  og  fornuft  er  adskilt  af  en  dyb 
kløft,«  siger  han.  »Der  er  dem,  der  siger,  at  hvis  man 
lærer  for  meget,  vil  man  miste  sit  vidnesbyrd.  Andre 
siger,  at  hvis  man  beder  for  meget,  bliver  man  skør.«3 


VÆRN  OM  TROEN 

Invitationen  til  at  undervise  i  Uppsala  var 
en    stor    akademisk    ære,    og    det    var 
samtidig  en  personlig  ære.  Under  et 
tidligere  besøg  i  Sverige  blev  Pauls 
overholdelse  af  standarderne  sat  på 
prøve. 


Han  var  ikke  klar  over,  at  samoanerne 
ikke  spiser  brødfrugtens  kerne.  Den  smider 


/  sine  studier  af  den 
traditionelle  medicin  har 
bror  Cox  stræbt  efter  at 
bevare  de  eamoan&ke 
medicinmænds  arv,  før 
deres  viden  øår  tabt. 


Men  professor  Cox  mener  godt, 
at  man  kan  have  både  et  velud- 
viklet vidnesbyrd  og  et  velud- 
viklet sind.  Hans  liv  genspejler 
sandheden  af  Nephis  ord:  »Men 
det  er  godt  at  være  lærd,  når 
man  lytter  til  Guds  råd«  (2  Nephi  9:29). 


VÆRN  OM  KULTUREN 

Denne  afbalancerede  indstilling  til  lærdom  er  en  af  de 
væsentlige  grunde  til,  at  bror  Cox  har  haft  stor  succes  på 
Samoa.  »Mange  mennesker  kommer  til  Samoa  og  vil  se 
forandringer,«  siger  dr.  Namulauulu  Tavana,  der  er  præs- 
ident for  Pesega  Stav  på  Samoa  og  Kirkens  college  i 
Vestsamoa.  »Men  Paul  Cox  er  ikke  som  dem.  Han 
kommer  og  bor  blandt  folket.  Han  sover  på  gulvet  som  en 
samoaner,  han  spiser  og  taler  som  en  samoaner.« 

Bror  Cox  lærte  at  værdsætte  kulturen,  da  han  tjente 
som  missionær  på  Samoa  fra  1973.  Men  det  var  ikke  altid 
let,  mindes  Daniel  Betham,  der  er  førsterådgiver  i 
tempelpræsidentskabet  ved  templet  i  Apia  på  Samoa. 
»Hans  mor  havde  sagt,  at  uanset  hvad  samoanerne  stiller 
foran  dig,  så  spis  op  for  på  den  måde  at  vise  din  respekt. 
Den  første  landsby  han  besøgte  var  Savai'i.  Han  blev 
budt  på  brødfrugt,  hel  brødfrugt,  som  var  kogt.  Så  han 
spiste  hele  brødfrugten,  også  kernerne. 


de  væk.  De  kalder  den  for  jfune.  Men  han  spiste  det 

hele.  Mens  han  spiste,  stod  landsbyens  børn  og  lo,  og  da 

han  gik  ud  for  at  banke  på  døre  den  dag,  kaldte  alle 

ham  for  >ptfkmgi'en  (den  hvide  mand),  som  spiser 

fune<.«  Men  folk  blev  rørt  af  hans  villighed  til  at 

tilpasse  sig  deres  kultur.  »Fra  da  af  blev  han 

meget  populær  blandt  folk  her,«  mindes  bror 

1    Betham. 

Mens  ældste  Cox  var  på  mission,  øvede  en 
høvding,  der  også  var  grenspræsident,  en  lang 
række  tilsyneladende  meningsløse  stavelser 
med  den  unge  ældste  hver  aften.  Med  tiden 
forstod  Paul,  at  høvdingen  lærte  ham  det 
formelle  høvdingesprog.4  I  dag  har  hans  evne 
til  at  tale  med  samoanske  ledere  på  det 
respektfulde  høvdingesprog  åbnet  mange  døre. 
Præsident  Tavana  siger,  at  bror  Cox  er 
respekteret  af  de  samoanske  ledere,  fordi  han 
respekterer  dem.  »Han  ønsker  at  værne  om  vores  kultur 
og  miljø,  og  han  hjælper  folk  til  at  værdsætte  det,  vi  har. 
Han  mener,  at  vores  kultur,  miljø  og  sprog  er  rigt.  Og  det 
gør  hele  forskellen.  Han  arbejder  sammen  med  folk  for  at 
hjælpe  dem  til  at  værdsætte  deres  identitet  og  se  deres 
egen  værdi.  Han  siger:  >Se  bare.  I  er  storslåede!  <  Det  er 
derfor,  han  er  så  afholdt.  Jeg  elsker  den  mand.« 

Efter  bror  Cox'  heltemodige  redning  af  regnskoven 
ærede  Falealupos  indbyggere  ham  ved  at  gøre  ham  til 
samoansk  overhøvding  ved  en  traditionel  ceremoni.  Han 
fik  navnet  »Høvding  Nafanua«,  som  er  en  af  de  højeste 
titler  på  Samoa.  Nafanua  er  en  gudinde  fra  de  samoanske 
legender,  som  elskede  skoven,  hjalp  landsbyboerne  i 
deres  kampe  og  befriede  dem  fra  undertrykkelse.  Det 
synes  at  være  en  passende  titel. 

VÆRN  OM  LÆGEKUNSTEN 

Bror  Cox'  kulturelle  forståelse  har  spillet  en  væsentlig 
rolle  i  hans  etnobotaniske  forskning.  Da  hans  mor  døde 
af  kræft  i  1984,  besluttede  han  at  forske  i,  hvordan 

planter  kan  bruges  til  at  kurere  den  sygdom.  Senere  det 
år  flyttede  han  til  Samoa  for  at  studere  de  samoanske 
medicinmænds  traditionelle  medicin.  Bror  Cox  mente, 
at  han  ved  at  tale  med  medicinmændene,  der  benytter 
planter  til  at  behandle  alle  mulige  lidelser  med,  kunne 
finde  frem  til  de  planter,  der  kunne  anvendes  medicinsk. 
Han  ville  bevare  medicinmændenes  kundskab,  inden 
faget  døde  ud,  og  regnskovens  planter  forsvandt. 

Mange  af  de  plantearter,  som  bror  Cox  har  fundet,  har 
vist  sig  at  kunne  kurere  sygdomme.  En  af  dem  er  en  art 
bark,  som  samoanske  medicinmænd  i  århundreder  har 
brugt  til  at  kurere  vira  med.  Fra  denne  bark  har  forskerne 
udvundet  prostratin,  som  ifølge  det  amerikanske  kræft- 
forskningscenter kan  hæmme  HIV-virussens  vækst  i 
raske  celler.  Det  træ,  som  prostratin  udvindes  af,  vokser 
kun  i  et  isoleret  område  på  Samoa  -  et  område,  som  var 
tæt  på  at  blive  ryddet. 

Hvis  prostratin  bliver  markedsført,  får  samoanerne 
halvdelen  af  indtægten.  Denne  aftale,  der  skal  beskytte 
et  indfødt  folks  rettigheder  og  ejendom,  er  den  første  af 
sin  art. 

VÆRN  OM  RESPEKTEN  FOR  SKABERVÆRKET 

Bror  Cox  har  en  dybere  motivation  for  at  værne  om 
regnskovene  end  blot  det  at  finde 
nye  former  for  medicin.  Han  mener, 
at  man  ved  at  værne  om  jorden  viser 
respekt  for  »den  ...  Gud,  som  skabte 
himlene  og  jorden  og  alle  ting,  som 
er  i  dem«  (Mormon  9:11). 

Han  forklarer:  »Jeg  mener,  at  vi 
lever  i  et  smukt  maleri,  et  mester- 
værk, og  hvis  vi  elsker  kunstneren, 
bør  vi  ikke  flænse  i  maleriet.« 

Paul  siger,  at  folk  fra  mange 
kulturer  mener,  at  verden  er  hellig.  »Når  de  går 
gennem  skoven  og  ser  lyset  glimte  mellem  trækro- 
nerne, så  ser  de  Guds  ansigt.«  Han  mener,  at  hvis  man 
genoprettede  den  ærbødighed,  som  findes  i  alle 
kulturer,  ville  det  gavne  kloden  mere  end  noget  andet. 


»Hvis  vi  viser  respekt  for  kloden,  skaberværket,  hvis 
vi  har  en  ydmyg  og  sagtmodig  indstilling  til  vor 
himmelske  Faders  skabninger,  kan  vi  hver  især  gøre  en 
indsats.  Det  kan  være  noget  så  enkelt  som  at  slukke  for 
en  vandhane,  der  løber,  eller  at  rydde  op  i  vore  hjem  og 
haver,  så  de  ser  smukke  og  indbydende  ud,  eller  at  passe 
på,  hvordan  vi  udnytter  energien,  så  vi  ikke  spilder 
ressourcerne.  Det  kan  betyde,  at  man  behandler  dyr  med 
større  venlighed  og  medfølelse,  eller  gør  hvad  vi  kan  for 
at  holde  vores  lokalsamfund  rent  og  pænt.  Jeg  tror  ikke, 
at  det  vigtigste  er,  hvad  vi  gør,  men  derimod  at  vi  gør 
noget,  og  at  vi  gør  det  for  at  prise  Gud.«  □ 

NOTER 

1.  Flere  af  citaterne  i  denne  artikel  er  taget  fra  interview  med 
Paul  Cox,  som  Susan  Walker  fra  Brigham  Young  University 
Public  Communications  har  stået  for.  De  er  gengivet  med  deres 
tilladelse. 

2.  Som  citeret  af  Sharon  M.  Haddock  i  »Saving  rain  forest  is 
professor's  forte,«  Deseret  News,  den  14-  april  1997. 

3.  Som  citeret  af  Greg  Hill  i  »International  acclaim  doesn't 
skew  priorities  in  BYU  scientist's  life,« 
Church  News,  den  20.  maj  1995,  s.  6. 

4.  Som  fortalt  af  Sheridan  R. 
Sheffield  i  »Botanist's  studies 
motivated  by  desire  to  help  sick, 
afflicted,«  Church  News,  den  5. 
september  1992,  s.  7. 


Med  høvding  Fuionp 
Sensos  hjælp  (til  højre) 
var  bror  Cox  i  stand  til 
at  vinde  Faieaiupos 
høvdingers  tillid  til,  at 
han  kunne  hjælpe  dem 
med  at  redde  deres 
regnskov. 

SPØRGSMÅL  OG  SVAR 


HVORDAN  KAN  JEG  IMØDEGÅ  DE  NEGATIVE 

PÅVIRKNINGER  I  LIVET? 


I  en  verden,  hvor  der  er  så  mange  problemer,  er  det  let  at  få  et  negativt 
syn  på  livet.  Hvordan  kan  jeg  imødegå  de  negative  påvirkninger 
omkring  mig? 

Svarene  er  ment  som  en  hjælp  og  vejledning  og  er  ikke  udtryk  for  Kirkens  officielle  lære. 


VORES  SVAR: 

Det  kan  være  deprimerende 
at  høre  om  alt  det  dårlige, 
der  sker  i  verden.  Vi  synes 
omgivet  af  negativer  kræfter  i 
skolen,  på  arbejde  og  nogle  gange 
endda  i  vores  hjem.  Men  vi  behøver 
ikke  at  lade  os  overvælde  af  de 
kræfter.  Under  den  anden  verdens- 
krig  var  der  en  populær  sang,  der 
opfordrede  til  at  fremhæve  det  posi- 
tive og  se  bort  fra  det  negative.  Vi 
kan  stræbe  efter  at  gøre  det  ved  at 
efterleve  evangeliet  og  gøre  alt  det, 
som  Herren  forventer  af  os. 

Selvfølgelig  er  efterlevelse  af 
evangeliet  ingen  garanti  for,  at  vi  får 
et  problemfrit  liv.  Den  kendsgerning 
accepterede  vi  i  forudtilværelsen. 
Ved  det  store  råd  i  Himlen  indvilli- 
gede vi  i  at  komme  ned  på  jorden  for 
at  blive  prøvet.  Vi  vidste,  at  der 
ville  være  »modsætning  i  alle  ting« 
(2  Nephi  2:11).  Men  vi  vidste  også, 
at  vor  himmelske  Fader  ville  åbne  en 
vej  for  os,  så  vi  kunne  overvinde 
denne  modsætning.  Den  vej  er  hans 


Enbårne  Søn,  Jesus  Kristus  (se  Joh 
14:6). 

Frelseren  hjælper  os  faktisk  med  at 
overvinde  verdens  negative  påvirk- 
ninger på  mange  forskellige  måder. 
Først  og  fremmest  sonede  han  for 
vore  synder,  så  vi  ikke  skal  lide  for 
dem,  hvis  vi  omvender  os  (se  L&P 
19:16).  Da  han  har  sonet  for  vore 
synder,  har  han  nu  befalet  os:  »Lær  af 
mig,  og  lyt  til  mine  ord.  Vandr  i  min 
Ånds  sagtmodighed,  så  skal  du  have 
fred  i  mig«  (L&P  19:23). 

For  det  andet  var  Jesus  et 
eksempel  for  os,  mens  han  vandrede 
her  på  jorden.  »Han  led  fristelser; 
men  han  gav  ikke  efter  for  dem« 
(L&P  20:22). 

For  det  tredje  kan  Frelseren  hjælpe 
os  med  at  overvinde  sorg  og  smerte, 
sygdom  og  fristelser,  fordi  han  selv 
oplevede  den  slags  prøvelser.  »Og  han 
skal  gå  frem  og  lide  sorg  og  smerte  og 
alle  slags  fristelser,«  profeterede  Alma 
og  tilføjede,  at  Frelseren  også  ville 
»påtage  sig  sit  folks  sorger  og  smerter. 

...  Og  han  vil  påtage  sig  (vore) 
skrøbeligheder,  så  hans  hjerte  kan 
fyldes  med  barmhjertighed  efter 
kødet,  så  han  ifølge  kødet  kan  vide, 
hvordan  han  kan  hjælpe  sit  folk  i 
forhold  til  deres  skrøbeligheder« 
(Alma  7:11-12). 

Vi  glemmer  af  og  til,  at  Herren  ud 
over  at  sone  for  vore  synder  også  led 
menneskehedens  »sorger  og  smerter.« 
Udfra  personlig  erfaring  ved  han, 
hvordan  han  skal  velsigne  os,  uanset 
hvad  vore  individuelle  omstændig- 
heder er. 

Når  vi  tror  på,  at  Frelseren  har 
magt  til  at  velsigne  og  hjælpe  os,  har 
vi  den  tro,  der  er  nødvendig  for  at 
»holde  fast  ved  alt  godt«  (Moroni 
7:28).  Frelseren  selv  er  jo  afgjort  et 
symbol  på  »alt  godt,«  og  derfor  bør  vi 
især  holde  fast  ved  ham.  For  at  gøre 
det  må  vi  være  »ordets  gørere,  ikke 
blot  dets  hørere«  Qak  1:22). 

En  af  vore  læsere  siger,  at  når  vi 
anvender  Herrens  ord  i  vores  liv,  vil 
frygt  og  tvivl  smelte  bort.  Helaman 
gav  sine  sønner  dette  råd:  »Ihukom, 
ihukom,  at  det  er  på  vor  Forløsers 
klippe,  på  Kristus,  Guds  Søn,  I  må 
bygge  jeres  grundvold,  så  at  når 
djævelen  sender  sine  mægtige  vinde 
...  når  al  hans  hagl  og  frygtelige  uvejr 
skal  ramme  jer,  at  det  da  ingen  magt 


skal  fa  over  jer  til  at  drage  jer  ned  i 
elendighedens  og  den  evige  pines 
afgrund«  (Helaman  5:12). 

For  dem,  der  kæmper  mod  djæve- 
lens mægtige  vinde,  er  Herrens  løfte 
sikkert:  »Jeg  er  med  jer  alle  dage 
indtil  verdens  ende«  (Matt  28:20). 

LÆSERNES  SVAR 

Min  tro  på  Herren  styrkes  hver 
gang,  jeg  søger  hans  hjælp.  Jeg  ved, 
at  der  vil  være  negative  kræfter  i  mit 
liv,  men  uden  modsætninger  er  der 
ingen  udvikling.  Men  Herren  vil  ikke 
tillade,  at  jeg  fristes  over  evne.  Det 
betyder,   at   han  kender  mig.    Den 
vished  styrker  min  tro  på  Frelseren 
og  mit  vidnesbyrd  om  evangeliet. 
Feauini  Lomu, 
Ha'ateiho  2.  Ward, 
Nuku'alofa  Syd  Stav,  Tonga 


Vi  udsættes  konstant  for  ugude- 
lighed på  grund  af  andres  handlinger, 
via  tv  og  film,  og  gennem  aviser  og 
andre  publikationer.  Jo  mere  vi 
nærmer  os  Kristi  andet  komme, 
desto  mere  vil  vi  som  sidste  dages 
hellige  blive  fristet.  Men  med 
Helligåndens  hjælp  kan  vi  modstå 
fristelserne  og  efterleve  evangeliets 
principper.  Vi  skal  lytte  til  de  råd,  vi 
får  fra  Kirkens  ledere,  som  konstant 
advarer  os  mod  at  antage  verdens 
falske  idealer.  Ved  at  følge  deres  råd 


kan   vi  imødegå   og  overvinde   de 
udfordringer,  som  omgiver  os. 

Maria  Mounzer, 

Licata  Gren, 
.  jt       Palermo  Distrikt,  Italien 

i 

Jeg  stræber  efter  at  overvinde  det 
onde  ved  at  gøre  godt  og  dagligt 
tænke  på  min  Frelsers  liv.  Han 
ønsker,  at  jeg  skal  vende  tilbage  til 
ham;  det  er  frelsesplanens  store 
velsignelse.  Fordi  jeg  elsker  min 
Frelser,  kan  jeg  ikke  tillade  mig  at 
give  efter  for  fristelser  eller  gøre 
noget,  som  vil  såre  ham. 
h3L  Joan  T.  Talia'uli, 

Mu'a  2.  Ward,  Mu'a  Stav, 
Nuku'alofa,  Tonga 


Jeg  ved,  at  skrifterne  og  de  råd, 
som  vi  modtager  fra  Herrens  profeter, 
er  tilpasset  os  i  de  sidste  dage.  Hvis  vi 
læser,  forstår  og  efterlever  skrifterne 
og  de  råd,  vi  får,  kan  vi  udvikle  en  tro 
på  Herren,   som  vil  overvinde   de 
negative  kræfter,  der  omgiver  os. 
Ohmar  T.  Moises, 
Binalonan  Ward, 
Urdaneta  Stav,  Filippinerne 

Som  universitetsstuderende  er  jeg 
omgivet  af  venner,  der  ikke  er 
medlemmer  af  Kirken.  Mine  grund- 

læggende  trosbegreber  og  værdier 
angribes  konstant.  Men  ved  at  efter- 
leve evangeliets  standarder  har  jeg 
styrke  til  at  modstå  fristelser.  Og  ved 
at  gøre  det  finder  jeg  glæder,  jeg 
vinder  andres  respekt,  og  jeg  får 
mulighed  for  at  bære  mit  vidnesbyrd 
for  dem. 

Yung  Gun  li, 
Taichung  3.  Ward, 
Taichung  Stav,  Taiwan 


Vi  bør  ikke  blive  overrasket,  hvis 
vi  bliver  tynget  ned  af  problemer, 
eller  hvis  folk  sårer  os  eller  behandler 
os  dårligt.  Frelseren  stod  over  for  de 
samme  problemer,  og  han  overvandt 
dem.  Derfor  ved  Frelseren,  hvordan 
han  skal  hjælpe  os.  Hvis  vi  åbner 
vores  hjerte  for  ham,  vil  han  fylde  os 
med  sin  ufattelige  kærlighed.  Han  vil 
trøste  os  og  give  os  styrke. 

Vi  skal  huske   på,   at   »menne- 
skene   er   til   for   at   kunne   nyde 
glæde«  (2  Nephi  2:25),  og  at  enhver 
af  os  har  stor  værdi  i  Herrens  øjne. 
Elisabetta  Marangon, 
Treviso  Gren, 
Venedig  Stav,  Italien 


Jeg  begynder  dagen  med  at 
studere  skrifterne  for  at  neutralisere 
verdens    dårlige    påvirkning.    Det 


åbner  mit  hjerte  for  Åndens  gode 
indflydelse,  og  jeg  føler  mig  inspi' 
reret,  når  jeg  søger  Herren  i  bøn. 
Faste  og  bøn  åbner  mit  sind  og  øger 
min  vision  af  det,  der  hører  evig- 
heden til. 

Carolina  A.  Nachtigall, 

Itaimbe  Ward, 

Santa  Maria  Stav,  Brasilien 


Som  missionær  møder  jeg  ofte 
folk,  der  stiller  spørgsmål,  som  minder 
om  dette.  Deres  tro  styrkes,  når  de  far 
en  forståelse  af,  hvem  de  er,  nemlig 
børn  af  en  kærlig  Gud.  Når  de  indser, 
at  der  er  et  formål  med  livet,  og  at 
Herren  ønsker  at  vejlede  dem,  får  de 
et  ønske  om  at  være  værdige  til  at 
modtage  Herrens  løfte  om  fred  i  dette 
liv  og  evig  udvikling  i  den  tilkom- 
mende verden. 

^■fe^.        Ældste  Miguel  Marcelo 


I     Rosario-missionen,  Argentina 


Skrifterne,  kærlige  og  inspirerede 
ledere  i  Kirken  og  mit  vidnesbyrd  om 
Frelserens  forsoning  for  mine  synder 
giver  mig  det  ønske,  den  styrke  og  den 
tro,  som  jeg  har  brug  for  til  at  neutra- 
lisere pessimistiske  påvirkninger.  Som 
fuldtidsmissionær  er  det  min  udfor- 
dring at  udvikle  en  positiv  indstilling 


trods  vanskeligheder  og  modgang. 
Min  tro  på  Herren  sammen  med  min 
indsats  fører  til  mirakler. 

Søster  Aldénia  Emiliano 

Mendes, 

Belo  Horizonte  Øst-missionen, 

Brasilien 


De  problemer,  som  vi  har,  kan  af 
og  til  løses  ved  at  studere  i  skrifterne, 
følge  Brødrenes  råd,  faste  med  et 
bestemt  formål,  søge  Herren  gennem 
bøn  og  være  værdig  til  at  have 
Helligånden  hos  os. 

Vi  må  være  ydmyge,  barmhjertige 
og  lydige  medlemmer  af  Kirken.  Vi 
har  ikke  kun  brug  for  viljen  til  at 
udføre  hans  værk,  men  også  et 
stærkt  ønske  om  det. 

Joao  Batista  de  Oliveira, 
Paranoa  Gren, 
Brasilia  Stav,  Brasilien 


3fr  "Hfc 


Of 


Når  jeg  oplever  negative  påvirk- 
ninger i  mit  liv,  husker  jeg  på,  at 
Herren  gav   sit  liv  for  mig.   Mine 
prøvelser  er  intet  sammenlignet  med 
det,  han  måtte  lide.  Om  jeg  så  skal 
gennemgå  trængsler  resten  af  mit  liv, 
vil  det  være  det  hele  værd,  hvis  jeg 
kan  vende  tilbage  til  ham. 
Clara  Lourdes  Diaz  Maguina, 
Elio  Ward, 
Magdalena  Stav,  Lima,  Peru 


Jeg  tror,  at  den  bedste  måde  at 
imødegå  de  negative  påvirkninger  fra 
verden  på,  er  ved  altid  at  bede 
Herren  om  hjælp,  at  være  aktiv  i 
Kirken  og  i  seminar  og  institut,  og  at 
læse  skrifterne.  Når  vi  gør  det, 
udvikler  vi  tro  på  Herren,  og  når  vi 
udvikler  tro  på  ham,  modtager  vi 
den  store  gave,  som  hedder  håb  i 
Frelseren,  som  overvinder  alle  nega- 
tive kræfter. 

■j,    Nelma  A.  Andales, 
Allen  l.  Gren, 
Catarman  Distrikt, 
Filippinerne 


Du  kan  være  med  til  at  gøre  denne 
artikel  bedre  ved  at  besvare  nedens- 
tående spørgsmål.  Send  dit  svar  inden 
den  l.  januar  1999  til  Spørgsmål  og 
Svar,  International  Magazines,  Floor 
25,  50  East  North  Temple  Street,  Salt 
Lake  City,  VT  84150-3223,  USA. 
Skriv  dit  svar  på  dit  eget  sprog.  Du  skal 
huske  at  skrive  dit  fulde  navn,  alder, 
adresse,  ward  eller  gren  og  stav.  Hvis 
det  er  muligt,  bør  du  vedlægge  et  billede 
af  dig  selv.  Dette  fotografi  vil  ikke  blive 
returneret.  Hvis  dit  svar  er  meget 
personligt,  kan  du  bede  om,  at  dit  navn 
bliver  tilbageholdt.  Vi  trykker  et  repræs- 
entativt udvalg  af  de  svar,  som  vi 
modtager. 

Jeg  forstår  omvendelsens  trin,  men 
hvordan  kan  jeg  vide,  om  jeg  er 
blevet  tilgivet?  □ 

Linda  Van  Orden 

FOTO:  VENLIGST  UDLÅNT  AF  FODBOLDKLUBBEN  MANCHESTER  UNITED  OG  MATTHEW  VAN  ORDEN; 

HERREN  JESUS  KRISTUS,  AF  DEL  PARSON 


Forestil  dig,  at  et  publikum  på  55.500  skrigende  fans  råber 
dit  navn.  Adrenalinet  pumper  i  årerne,  mens  du  dribler 
uden  om  en  forsvarer  og  sparker  bolden  i  nettet.  »MÅL! « 
råber  mængden  i  kor.  Du  vender  dig  mod  dem  og  løfter 
armene  i  triumf! 

David  Brown  på  18  fra  Leigh  Ward  i  Liverpool  Stav  i 
England  behøver  ikke  at  drømme  om  den  slags,  han 
oplever  det  faktisk. 

Som  17-årig  blev  David  hyldet  som  Storbritanniens  mest  talentfulde  unge 
fodboldspiller,  og  han  fik  en  hel  del  presseomtale.  Han  er  nu  centerforward 
for  Manchester  United,  Storbritanniens  førende  ungdomshold.  Som  klub- 
bens reserve  oplever  David  glæden  ved  at  spille  for  et  verdensberømt 
fodboldhold. 

Glæden  ved  at  træne  med  førsteholdet  stråler  ud  af  Davids  ansigt,  mens 
han  fortæller  om  det,  der  for  mange  er  en  drøm.  »Træningen  er  fysisk 
krævende  for  at  sikre,  at  vi  er  i  topform.  Jeg  træner  fire  dage  om  ugen 
sammen  med  klubben,  og  ind  i  mellem  går  jeg  i  skole.  Det  kan  være  udmat- 
tende, men  jeg  nyder  det. 

En  del  af  træningen  består  i  at  pudse  førsteholdets  støvler,«  smiler  David. 
»Vi  hjælper  også  med  at  rydde  op  på  træningsarealet,  og  jeg  sørger  for  at 
pumpe  boldene  op.  Det  er  en  lærlingetradition  -  og  et  stort  privilegium.«  Når 
David  pudser  fodboldstjernernes  støvler,  mindes  ham  om,  at  han  skal  følge  i 

deres  fodspor.  Han  håber,  at  hans  talent  og  slid  vil  bringe 
ham  den  succes,  som  spillere  som  David  Becham  og  Ryan 
Griggs  har  opnået. 

Den  unge  mand,  der  er  sin  aldersgruppes  bedste  center- 
forward, siges  at  kunne  score  fra  en  hvilken  som  helst  posi- 
tion. Mærkelig  nok  var  David  ikke  interesseret  i  fodbold, 
da  han  var  lille.  »Mine  ældre  brødre  måtte  presse  mig  til  at 
spille  med,  når  de  manglede  en  mand,«  mindes  han. 

Men  da  David  var  11,  udviste  han  tydeligt  talent  for 
sporten.  David  blev  valgt  som  skolens  bedste  spiller  og 
udpeget  til  at  spille  for  sin  hjemby  Bolton.  Som  en  af 
Boltons  bedste  spillere  blev  han  udvalgt  af  talentspejdere 
fra  Oldham  Athletic.  Da  hans  fireårige  kontrakt  med 
Oldham  udløb,  kunne  Manchester  United  ikke  vente 
med  at  få  fat  i  ham. 

Som  eneste  sidste  dages  hellige  på  holdet  har  han 
mulighed  for  at  stå  ved  sine  standarder.  »De  andre  spil- 
lere respekterer  mig  for  min  overbevisning.  De  driller  mig 
ikke,  når  jeg  ikke  tager  med  dem  på  pub.  De  ved,  at  jeg 
ikke  drikker,  og  de  respekterer  den  beslutning.« 

For  at  holde  sit  vidnesbyrd  stærkt  overværer  David 
aktivt  Kirkens  møder  om  søndagen  og  aktiviteterne  i 
løbet  af  ugen.  »Jeg  er  for  nylig  blevet  indsat  som  stavsmis- 
sionær,  og  jeg  tjener  som  hjemmelærer,«  siger  han.  Hans 
virke  som  stavsmissionær  burde  få  en  positiv  virkning  i 
Machester,  hvor  mange  følger  Manchester  United  og 
muligvis  vil  genkende  David. 

»Kirken  spiller  en  stor  rolle  i  mit  liv,«  siger  David. 
»Det  styrkede  mit  vidnesbyrd  at  deltage  i  seminar,  da  jeg 
var  yngre.«  Gennem  fire  år  stod  David  op  kl.  6.00  for  at 
deltage  i  morgenseminar.  Hans  mor,  der  har  undervist  i 
seminar  i  13  år,  underviste  hans  ældre  brødre  sammen 
med  ham. 

»Mine  brødre  er  gode  eksempler,  og  de  opbygger  mig,« 
siger  David.  Brødrene  Brown  slås  for  sjov  og  driller 
hinanden,  som  alle  brødre  gør,  men  det  er  tydeligt,  at  de 
holder  sammen.  De  passer  på  hinanden  og  glæder  sig 
over  hinandens  succes.  En  efter  en  er  hans  ældre  brødre 
rejst  af  sted  på  mission:  Bryce  til  Oklahoma  i  USA,  Gary 


til  London  og  Paul  til  Leeds.  Efterhånden  som  brødrene 
blev  færdige  med  seminar  og  rejste  på  mission,  blev 
klassen  mindre.  Men  det  betyder  ikke  noget.  Han 
fortsætter  med  at  styrke  sit  vidnesbyrd  ved  at  studere 
skrifterne. 

Som  Davids  lærer  og  mor  har  søster  Brown  set  hans 
vidnesbyrd  udvikles.  »Han  har  mod  til  at  efterleve  evan- 
geliet, uanset  hvad  andre  siger,«  udtaler  hun. 

Et  yndlingsskriftsted,  som  har  givet  David  styrke 
trods  modgang,  findes  i  L&P  82:10:  »Jeg,  Herren,  er 
forpligtet,  når  I  gør,  hvad  jeg  siger,  men  når  I  ikke  gør, 
hvad  jeg  siger,  har  I  intet  løfte.«  David  siger:  »Jeg  ved, 
at  når  jeg  anvender  det  princip  i  mit  liv,  falder  alt  andet 
på  plads.« 

Et  område,  hvor  han  har  sat  Herren  først,  er  søndagens 
kampe.  Selvom  fodboldmesterskaber  ofte  afvikles  om 
søndagen,  besluttede  David  allerede  som  11-årig,  at  han 
ikke  ville  spille  på  sabbatten.  Hans  træner  og  manager 
respekterer  hans  beslutning  og  har  fundet  andre  løsninger 
sammen  med  ham.  David  fortæller,  hvordan  Herren  har 
velsignet  ham  for  hans  lydighed.  »I  England  udsættes 
kampe  ofte  på  grund  af  dårligt  vejr.  I  slutningen  af  en 
sæson  blev  alle  de  søndagskampe,  som  var  blevet 
udskudt,  spillet  midt  i  ugen  i  stedet  for.  Jeg  fik  mulighed 
for  at  spille  med  i  alle  seks  kampe  -  og  jeg  scorede  32 
mål.«  Derfor  vandt  David  titlen  som  årets  topscorer  og 
blev  kendt  som  »drengen,  der  aldrig  spiller  om  søndagen«. 

David  holder  af  at  tilbringe  sin  sparsomme  fritid 
sammen  med  sine  forældre  og  brødre.  Han  siger:  »Mine 
brødre  er  mine  bedste  venner.«  De  er  tæt  på  hinanden 
aldersmæssigt:  Bryce  er  25,  Gary  er  22,  Paul  er  21,  David 
er  18  og  Stephen  er  15.  Da  der  ikke  er  andre  præste- 
dømmebærere mellem  15  og  20  i  deres  ward,  opmuntrer 
de  hinanden  til  at  være  aktive  i  evangeliet. 

Nøglen  til  Davids  succes  er  hårdt  slid.  Hans  mor 
mindes,  hvor  selvstændig  David  var,  da  han  var  yngre. 
»Han  har  altid  været  en  slider,«  siger  hun.  »Hvadenten 
der  drejede  sig  om  lektier  eller  seminar,  så  gik  han  i  gang 
med  det  uden  at  skulle  presses  til  det.  David  havde  et 

motto,  der  hed:  >Jeg  klarer  det  selv.<  Det  drillede  vi  ham 
tit  med.  David  har  altid  knoklet,  uanset  hvad  han  har 
beskæftiget  sig  med.« 

Til  dem,  der  stræber  efter  succes,  har  David  dette 
gode  råd:  »Gør  en  indsats  for  det,  du  vil,  og  lad  altid 
Herren  komme  i  første  række.«  Hans  beslutning  om  at 


blive  stjernespiller  har  sat  ham  på  en  kurs  mod  toppen. 
Men  han  opnår  ikke  kun  storhed  ved  at  udvikle  sine 
sportslige  talenter.  Ved  at  følge  sine  brødres,  forældres  og 
holdkammeraters  eksempel  vil  David  gøre  det,  som  han 
er  bedst  til,  nemlig  at  knokle,  lade  Herren  komme  i  første 
række  og  have  blikket  rettet  mod  målet.  □ 


David  finder  stor  åndelig  styrke  i  at 

studere  skrifterne  sammen  med  sin 

familie.  Herunder.  Han  viser  nogle  af 

sine  pokaler. 

VALG 


Ældste  Joseph  B.  Wirthlin 

De  Tolv  Apostles  Kvorum 


Når  du  vælger  at  følge 
nogen,  vælger  du  også 
samme  endemål  som  dem. 
Her  er  de  tre  bedste  valg,  du 
kan  træffe. 

Jesu  Kristi  gengivne  evangelium 
belærer  os  tydeligt  om,  at  en 
kærlig  himmelsk  Fader  har 
anbragt  os  her  på  jorden  for  at  vi  kan 
lære  af  vore  erfaringer,  både  gode  og 
dårlige.  Vor  Fader  har  givet  os  hand- 
lefrihedens gave.  Retten  til  at  vælge, 
til  at  styre  vores  egen  skæbne,  har 
så  stor  betydning,  at  der  blev 
udkæmpet  en  krig  i  Himlen  for  at 
bevare  den.  Din  beslutning  om  at 
følge  Frelseren  reddede  dig  fra  at 
blive  kastet  ud,  og  den  førte  dig  ned 
til  denne  jordiske  prøvestand. 

Må  jeg  foreslå  tre  enkle  retnings- 
injer,   der,   skønt  de   er   enkle   og 

velkendte,  kan  gavne  dig  lige  så 
meget,  som  de  gavnede  dine 
forfædre,  og  som  de  vil  gavne  dine 
efterkommere: 

•  Følg  Kristus. 

•  Følg  profeten. 

•  Følg  Anden 

FØLG  KRISTUS 

Frelseren  kalder  kærligt  på  alle 
vor  himmelske  Faders  børn  til  alle 
tider.  Han  indbyder  alle  til  at  komme 
og  følge  ham. 

I  den  verden,  som  vi  lever  i,  er 
den  eneste  beskyttelse  mod  »alle 
modstanderens  gloende  pile«  (L&P 
3:8)  at  vælge  at  iføre  sig  »Guds  fulde 
rustning«  (Ef  6:11). 

Satan  er  bedragets  mester  og 
løgnens  fader.  Kun  ved  at  udøve  tro 
på  Frelseren  og  hans  forsoning  og 
holde  alle  budene  er  du  beskyttet 
mod  Satans  konstante,  lumske  forsøg 
på  at  få  dig  i  sin  magt. 

Du  kan  ikke  betragte  evangeliet 
som  et  tag  selv-bord,  hvor  man  tager 
lidt  her  og  lidt  der.  Man  må  sætte  sig 
til  festmåltidet  og  efterleve  Herrens 
bud  i  deres  fylde. 

Du  er  blevet  belært  om  budene. 
Du  ved,  hvad  du  skal  gøre:  Bede, 
studere  skrifterne,  faste,  betale  din 
tiende  og  offerydelser,  overvære  dine 
møder,  modtage  nadveren,  ære  dine 
kaldelser,   tjene   andre,   opretholde 


dine  ledere  i  Kirken,  indgå  og  holde 
pagter,  forkynde  evangeliet  samt 
være  ærlig,  sandfærdig,  kysk, 
velgørende  og  dydig. 

FØLG  PROFETEN 

Frelseren  har  sagt,  at  det  er  lige 
meget,  om  vi  modtager  Guds  ord 
»ved  (hans)  egen  røst  eller  (hans) 
tjeneres,  thi  det  er  det  samme«  (L&P 
1:38).  Hvis  vi  følger  Kristus,  skal  vi 
også  følge  profeten,  Herrens  talerør 
på  jorden. 

Mens  jeg  tjente  som  præsident  for 
det  europæiske  område,  rejste  søster 
Wirthlin  og  jeg  rundt  i  Finland, 
Sverige,  Danmark  og  Norge  og 
afholdt  møder  og  konferencer  med 
medlemmer  og  missionærer.  Da  vi 
nærmede  os  rejsens  afslutning, 
ankom  vi  sammen  med  præsident  og 
søster  Langeland  fra  Oslo -missionen 
til  den  lille  by  Alta  i  Norge.  Vi  var 
glade  for,  at  vi  havde  gjort  os  den 
anstrengelse  at  mødes  med  de  hellige 
i  denne  fjerntliggende,  lille  by.  Men 
da  vi  snakkede  med  de  lokale  kirke- 
ledere, erfarede  vi,  at  der  fandtes 
endnu  en  lille  gren  længere  nordpå  i 
Hammerfest,  som  er  en  af  verdens 
nordligste  byer. 

Vi  hørte  til  vores  overraskelse,  at 
ældste  Howard  W.  Hunter  mange  år 
tidligere  havde  været  den  første 
generalautoritet,  som  havde  besøgt 

Hammerfest  Gren.  Beretningen  om 
det  besøg  siger  meget  om  den  mand, 
som  Herren  senere  valgte  til  sin 
profet,  seer  og  åbenbarer: 

»Hammerfest  er  vanskelig  tilgæn- 
gelig med  almindelige  transport- 
midler. Det  var  oprindelig  planlagt, 
at  gæsterne  skulle  flyve  ...  med 
vandflyver.  Men  et  omslag  i  vejret 
hindrede  muligheden  for  at  flyve, 
sådan  som  det  ofte  er  tilfældet.  Det 
blev  så  besluttet,  at  de  skulle  køre 
dertil  i  bil  fra  Alta,  som  er  den 
nærmeste  by  med  en  lufthavn. 
Sneen  var  begyndt  at  dække  vejene. 
Flere  gange  undervejs  måtte  ældste 
Hunter  og  (præsident  Leo  M.) 
Jacobsen  ud  og  skubbe  bilen 
gennem  sneen.  Da  det  syntes 
umuligt  at  nå  videre,  dukkede  en 
lastbil  op  og  trak  bilen  over  bjerget 
til  Hammerfest. 

De  nåede  endelig  frem  kl.  22.30 
den  aften  til  et  møde,  som  skulle 
være  begyndt  kl.  19,  og  de  opda- 
gede, at  de  fleste  af  medlemmerne 
havde  ventet«  (citeret  i  Eleanor 
Knowles,  Howard  W.  Hunter,  1994, 
s.  175-176). 

Medlemmerne  i  Hammerfest,  der 
var  ivrige  efter  at  træffe  en  apostel  og 
høre  på  en,  der  var  kaldet  som 
særligt  vidne,  havde  ventet  i  tre  og 
en  halv  time  på  ældste  Hunters 
forsinkede  ankomst.  Deres  tro,  håb 


og  bønner  blev  belønnet,  da  han  bar 
sit  stærke  vidnesbyrd  om  Frelseren 
for  dem. 

Den  dag,  da  det  blev  bekendt- 
gjort, at  præsident  Hunter  var 
Kirkens  nye  profet,  sagde  han:  »Vis 
stadig  større  opmærksomhed  over 
for  vor  Herre  Jesu  Kristi  liv  og 
eksempel,  især  over  for  den 
kærlighed,  det  håb  og  den  barmhjer- 
tighed, han  viste«  (se  »Store  og  dyre- 
bare løfter,«  Stjernen,  januar  1995, 
s.  7).  Kort  sagt  opfordrede  han  os  til 
at  udvikle  Kristuslignende  karakter- 
træk i  al  vores  omgang  med  andre.  I 
dag  beder  præsident  Gordon  B. 
Hinckley  os  om  det  samme. 

FØLG  ÅNDEN 

Under  et  officielt  besøg  på  Hawaii 
var  søster  Wirthlin  og  jeg  ude  på  øen 
Molokai.  Da  vi  gik  tilbage  til  bilen 
efter  en  anstrengende  vandring  i 
bjergene,  traf  vi  en  ung  mand,  som 
var  på  vej  op  til  toppen.  Jeg  hilste 
høfligt  på  ham.  Af  hans  svar  kunne 
jeg  forstå,  at  han  var  tysker. 

Hans  ansigt  vidnede  om  et  oprig- 
tigt hjerte  og  en  imødekommende 
personlighed.  Jeg  kunne  tale  hans 
sprog  og  vidste  lidt  om  hans  kultur, 
eftersom  jeg  havde  tjent  i  en  tyskta- 
lende mission.  Ånden  tilskyndede 
mig  til  at  præsentere  ham  for  evan- 
geliet. Men  folk  omkring  os  afbrød 


vores  korte  samtale,  inden  jeg  havde 
nået  at  sige  et  ord  om  Jesu  Kristi 
evangelium.  Jeg  havde  ikke  været 
den  missionær,  som  ethvert  medlem 
af  Frelserens  kirke  bør  være. 

Da  vi  kørte  bort,  havde  jeg  en 
ubehagelig  følelse  af  ikke  at  have 
levet  op  til  mit  ansvar  for  at  forkynde 
evangeliet.  Jeg  var  stadig  bekymret, 
da  vi  kørte  hen  for  at  se  Molokais 
smukke  vandfald.  Mens  vi  steg  ud  af 
bilen,  stoppede  en  anden  bil  også  op. 
Den  unge  mand,  som  vi  havde  set 
tidligere,  steg  ud,  smilede  og  rakte 
mig  hånden.  Da  jeg  greb  hans  frem- 
strakte hånd,  tænkte  jeg:  Denne  gang 
vil  jeg  gøre  min  pligt. 

Vi  præsenterede  os,  og  jeg  erfa- 
rede, at  han  var  universitetsstude- 
rende fra  en  lille  by  syd  for 
Diisseldorf  i  Tyskland.  Vi  talte  om 
mine  dejlige  minder  fra  Tyskland  og 
min  beundring  for  det  tyske  folk.  Da 
vi  talte  om  mit  virke  i  Europa,  fik  jeg 
en  ideel  mulighed  for  at  forklare 
nogle  af  evangeliets  grundlæggende 
principper.  Da  vi  skiltes,  bad  jeg  om 
hans  adresse  og  telefonnummer,  som 
han  villigt  gav  mig.  Jeg  fornemmede, 
at  han  virkelig  var  en  ny  ven. 

Da  jeg  vendte  tilbage  til  Salt  Lake 
City,  skrev  jeg  til  Diisseldorf-missi- 
onen  og  bad  præsident  John  F. 
Charles  om  at  sende  missionærer  ud 
for  at  fortsætte  undervisningen.  Jeg 

tror  ikke,  at  min  kone  og  jeg  traf 
denne  unge  mand  to  gange  ved  et 
rent  tilfælde. 

Men  Herren  giver  os  ikke  altid 
muligheden  to  gange.  Jeg  fulgte  ikke 
Anden  første  gang  den  stille,  sagte 
stemme  klart  lød  i  mit  hjerte  og  sind. 
Det  var  ikke  sikkert,  at  jeg  ville  få 
chancen  igen,  men  Herren  gav  mig 
nådigt  endnu  en  mulighed. 

Vi  skal  handle,  når  Ånden  taler. 
Da  jeg  gjorde  det,  reagerede  den 
unge  mand  positivt  på  mit  budskab. 
Ja,  det  var  jo  faktisk  ikke  mit 
budskab.  Det  var  Guds,  som  blev 
overbragt  mig  af  Herrens  Ånd.  Jeg 
var  blot  et  redskab  i  Herrens  hånd. 

Ånden  vil  altid  vejlede  dig  på 
rette  vej.  Den  vil  beskytte  dig  mod 
fristelser,  oplyse  dit  sind  og  trøste 
dit  hjerte.  Følg  Ånden,  så  du  kan 
bruge  din  energi  på  det,  der  betyder 
mest. 

Evangeliets  sandheder  ændrer  sig 
ikke.  Hvis  du  følger  Jesus  Kristus, 
følger  hans  profet  og  følger  Ånden, 
vil  du  altid  vælge  det  rette.  Som 
følge  af  dine  kloge  valg  vil  dit  vidnes- 
byrd blive  stærkere,  og  du  vil 
modtage  store  velsignelser  i  form  af 
glæde,  lykke  og  fred.  □ 

Ti/passet  e/ter  en  tale  ved  en  fireside  på 
Brigham  Young  University  den  4.  september 
1994. 

Vi  har  privilegier,  som  ikke 
nydes  af  andre  på  jordens  over- 
flade ...  Når  jeg  tænker  på  dette 
emne,  ønsker  jeg,  at  syv  torden- 
skrald kunne  vække  folk. 

-  Brigham  Young 

(Kirken.';  præsidenters  lærdomme: 
Bri^hum  Young,  1997,  s.  299). 

Abonnér  på  Stjernen,  og  nyd 
det  privilegium  at  modtage  råd 
og  vejledning  fra  Guds  levende 
profeter. 

Gå  ikke  gennem  livet  som  en 
søvngænger.  Vågn  op!  Tegn 
abonnement  i  dag! 

De  faste  punkter  i  Stjernen 
omfatter: 

•  »Budskab  fra  Det  Første 
Præsidentskab« 

•  »Den  levende  profets  ord« 

•  Taler  fra  generalkonfer- 
encerne 

•  Andre  artikler  af  Kirkens 
ledere  og  medlemmer 

•  »Besøgslærerindebudskabet« 

•  Forslag  til  fællestid  til  Primary 

•  Artikler  for  børn  og  unge 

•  Lokalsiderne 

Hvis  du  vil  vide  mere  om, 
hvordan  du  kan  tegne  abon- 
nement til  dig  selv  eller  en  ven: 

•  Kontakt  Nordisk 
Servicekontor  eller 
Stjernerepræsentanten. 

•  Se  på  side  1  i  dette  tidsskrift. 

•  I  USA  og  Canada  kan  man 
ringe  på  tlf.  1-800-537-5971. 


& 


»Ligesom  vore  vidnesbyrd 
dagligt  skal  næres,  skal 
vore  ægteskaber  næres  med 
kærlige  ord,  hurtig  tilgivelse 
og  betænksomme  udtalelser 
, . .  Det  er  vores  mål  at 
forelske  os  i  hinanden  igen 
og  igen  hele  livet  igennem. « 
(Se  »Skab  et  stærkt 
ægteskab,«  side  26). 


DANISH 


4  ■  02989l91110"l8 


:  •  ■• 


